url: =Na ki ngaihsut penmah na hihi :: ZOMI DAILY\nNa ki ngaihsut penmah na hihi\nposted on 23 January 2019 at 9:21 pm Lomkholna: News, Zomi\nNa ki ngaihsut banglian in a piang na hihi. Thu hilhna khat ah hihthu ka hilhleh nupi khat hong dingto in ‘sia aw, ka zawn pen ka ut sa na hiam? Ka lungdam zawhloh pen ka deihzawk hong sa na hiam?’ hong ci hi. Mikhat beek a zawngnuam leh a lungdamnuamlo omlo hi. A hiphial zongin na ki ngaihsut bangin na pianghi cihthu ki laih thei tuanlo hi.\n‘Music lam kiva het keng’ ci in music a tum ngeilo te in hong gen ding hi. ‘Khut siamna nei peuhmah keng, bangmah hihthei keng’ ci in inn lam ngeilo, khut siamna a neilo te in hong gending hi. Tuamahbangin ‘lai at siam zong hikeng, la phuak thei keng’ cihte zongh thuman mah a hihi.\nMi pawl khat te leuleu in ‘na khempeuh lemlem buang ei’, ‘nawngkai haksa lua cihbang om tuan kei, kua mah in kei hong buailua sak thei lo hi’ a ci zongh mi om veve hi. Ih ki ngaihsutzia vive a gen khia i hiaa i siamna leh i hihtheihlohna te a gen i hi kei hi. Na ki ngaihsutna bangin a piang mah na hihi.\nIh lungsim sungaa i ki muh bangin a kipiang a hihi. Hibang i gen ciangin mi a tuampian deuh te a gennuam i hikei hi. Normal mihingte a gen i hihi. A lungsim sungah bangzahtak a hoihin a kimu zongin khelangkhat ki tan mi in tai kidemna ah a khatna ngahngeilo ding hi. Khutlangkhat neilo mi in khauzial kidemna ah khutnihnei te sangin manlang zaw theilo hi. Mit khua mulo in zongh limhoih pen suai thei tuanlo ding hi.\nA lawhcing mahmah mikhat in a mitkha sungah koici bang dan in kimu ding hiam? A lawhcinglo, a sumzuakna, a sumbawlna ah supna vive a ngahpa in a kimu ding hiam? Tua bang hithei ngiatlo hi. A lungsim sungah a ki muh tantan a sangkah zo a hihi. Ka inn lamnop dan khat ii design ding lim suaisiampa kiangah ken gen ci ni. Tawm vei ka gen khitciangin ‘aw thei ta ing ei, thei\nta ingh ei’ hong ci hi. Tua limsuai siampa in a mah le a mah ki muanna a nei ding hiam, tua a hihkei leh ‘kei limsuai siam hi kei veng aw’ a ci lai tam? Hih pen nangzong na thei lel hi.\nNa khat semnuam in a semtheilo ding vive in na ki ngaihsun den kha ding hi. Semzo ding cih sunglam kimuanna khat pen na kisap penpen hi thei hi. Tuabang na hihleh semtaktak lecin haksatna omlo in na sem zo ding hi. Na up ding hi ziau hi. Hih thupen kei mah tektek inzongh ka sinsa a hihi.\nKa zi pen lim suaihsiam a hihloh lam ki thei hi. Lim suai ngeingiatlo hi. Banghanghiamcihleh ka suaithei kei ding hi cihpen a upsa thu a hihi. Olno tak in limsuaih siam na suak thei hi cih a sunglam ah a tung dingin damdam in ka hanciam sim hi. Puansai ah puan a lei ciangin a lei puanmel (color) te ‘ki tuak thei si, et lawm thei si’ ka ci zel hi. ‘Na inn sung vankoih dan zongh kituak dimdiam se’, ‘nangpen na lungsim ngelna hoih mahmah hi, lim suai lecin zongh hoihtaktak in ciai’ ka ci zel hi.\nInn sungah suan ding lim tuamtuam lei in inn sungah a suan ciangin ‘a hoih dingleh a etlawm dingin gual thei taktak ciai’ ci in ka phat zel hi. Damdam in a sunglam ah limsuaih siam theihna ding thu te ka nguangnguang hi.\nChristmas ni khat hong tun ciangin limsuaihna tawh kisai letsong bekbek ka pia leuleu hi. Color nam kim, laikung lai teh ciangbek hilo in limsuai siam te ii zat van khempeuh a kicing tak in ka pia hi. A sawtlo in ‘lim khat hong suai pongleng ai ve’ hong ci hi. A masa pen in 14×20-inch tungah huih in a mutlaitak aa a etlawm mahmah singkunglim pawlkhat hong suai khia takpi hi.\nA sawtlo in ka inn sungteng uh ah limsuai siam a hihna limhoih tuamtuam tawh hong kilangh khia hi. Lim suai thei dingin a sungah a ki up ciangin lim hong suaithei takpi a hihi.\nAdvertising a siam mahmah mikhat in adevertising tawh a minthangpa a suahna thu hong gen hi. A sangkah lai in ahihleh engineer a ut mahmah mi ahihi. Engineer dingin a hanciam mahmah mi khat a hihi. Tua laitak in video disc zuakding pawlkhat nei citciat hi.\nA lunglutpih theiding a lawmte pawlkhat a min uh tawh laikhak in hopih in zuak hi. A lawmte khatin a van a lei khitciangin laithuk kik aa ‘lawm aw, nang pen advertising lam ah nasem lecin kiva mahmah ding hi teh. Nong laikhak tomno bek in na van hong leisak nuam hi. Tua banglam ah talent a nei mahmah na hihi’ ci in laithuk hi.\nSuangtum no khat tui kuangsungah a kiat ciangin tui te a nawldong mah a taii zaizai mahbangin tua thuno cik khat in hihmipa advertiser dingin lunggulhna pia hi. A lungsim sungah advertising tuihual bekbek tai zaizai hi. Tua ngaihsutna bekbek tawh nungta toto hi. A mah le a mah a siam mahmah advertiser in kimu den hi. Thu dang ngaihsutna nei zo nawnlo hi. A sawtciangin a minthang advertiser hong suak hi.\nNitak khat ansai khat ah an a neklai tak in papi khat a lawmte in a khualzinna thu a gen dingin lamet kholhloh, ki nginkholhloh pi in sawl uh hi. Mipi maiah thugen ngeilo a hihmanin a ci na zo liang hi. A thugen man in a ciah uh ciangin a lawmte khat in ‘thu gen siamtaktak ciai, mipi mai nangawn ah nang thugen ngam, na kammal zat dan zongh kituak sa taktak ing’ va ci hi.\nTua kammal a zakma in a lungsim sungah ‘hih bang thu gen ka genmasak leh ka gen nunung hi hen’ ci in thugen nuam a sa vetlo a hihi. Ahizongin a lawmpa hanthohna a zak khitphet in thugen siampa in ki ngaihsun kha vat hi. Tu in a hihleh munthupi leh vai thupi te ah thugen dingin sum tampipi tawh ki cial ta hi.\nMitampi te in hibang aa ka pian ding peuhmah tawmzongh ngaihsun khol ngei vet keng ci thei uh hi. Mi a tamzaw te pen i neulai aa hong ki zocip khinsa a hihi. Launa, lunghihmawhna, mi lak ah maizumna leh lungbuai den cihte pen a neulai pek pan in a lungsim sungah sunsiah bangin a ki nguan sakkhinsa a hihi.\nMaizum aa launa tawh kisai tawm genpak leng, mite a kum hong cingtoto in khangnohun hong tun ciangin maizum ci thei pha deuh uh hi. Tua pen a mau te in a theihbanloh uh hangin a neu mahmah hun, naupangno a hih hunlai pek in a sunglam ah om khin hi.\nMary ii nu in a lengla te maiah a tanu ki theisak nuam a hihmanin thugen ding ahihkeileh a lengla te mai ah lasa dingin sawl hi. Mary inzongh ‘ut keng e nu’ ci hi. A nu in banghang aa utlo hiamcih a hang tuamtuam kan masalo in a lengla te mai ah ‘Mary pen a maizum baih, mi a zahtak ngiat, a zahkai ngiat khat hi aa’ ci ziau hi. A lengla te a ciah khit ciangin Mary kiangah ‘nangpen mi om kei leh na kam huk zawhloh lengla om lehlah daicip pah na hih ciang a tua bang kongcih hi’ ci hi. Tua bangin naupangte maiah a mauthu i gente a sunglam ah tungpahpah hi.\nMary hong liat ciangin midangte maiah nuamsatak in a om nop hangin haksa sa mahmah ta hi. Banghanghiam cihleh a sunglam ah ‘kei pen mipi lak ah a maizum mahmah khat ka hihi’ cih theihna khat in khaktan hi. A kigen na sangin a siazaw dingin ki ngaihsun a hihman in lau semsem lai hi. Tuabangin a khantoh ciangin a mahpen mite lak ah a maizum baih mi in hong piangto pahlel hi.\nTuabangdan sunglam ki ngaihsutna, ki muanlohna te mitampi in nuntakpih to thei hi. A taktak in cileng tua bangte pen naupangthu a theilo nu leh pa leh hongcing hongkem mite tungpan i ngah gamh a hihi.\nNaupangno Willy pen lungdam tak in kimawl hi. Tua laitak in ‘ki dawm in, na pheituam kisia leh kua’n hong leisak in, banghun ciangin pheituamthak nei kik dingcih Pasian bek in thei a himaw’ ki ci lian hi. Nitak an nek ding ciangin Willy in mohte a kuangsungah maitai tak in koih hi.\nTua laitak in ‘hi bangmoh ne nuam aa a nezolo gilkial aa om mitam pi om a hi maw, hoihtak!’ ki ci leuleu hi. Tuabek hilo in ‘na thadah leh tuabang dan hi ding nai ve’ ki ci thuahlai hi. Tua bangthu te hangin Willy pen launa leh kimuanlohna vive tawh hong khangto hi. Na khat peuhpeuh semding kipan leh a hoihkei khatam ci in ki muangzolo den hi.\nTuabang i genciangin naupangte a kizangtheilo ding, thu hong manloh nadingin thu hilhloh in koihpeuh in a ci i hi kei hi. A hizongin a ngaihsutna sungah zawnna leh haksatna tawh leitung kidim hi cih a kidim loh ding kisam hi. Leitungah a lawhcing thei mahmah lo mite thu a kikan kik ciangin tuabangin a neulai in a kipan tah mi a tam zaw a hihna kimu thei hi.\nMi a tamzaw te pen ciaptehtak i sak loh i neulai aa thu neuno khat in hong len gige hi. ‘Na lawngvet lo, pai khia, bangmah thei kei teh’ a kicih ciangin naupang sungaa semthei dingin a ki upnate bei pah hi.\nTuabang mite in bangmah theician lopi in a lawmte leh midang te kiangah ‘ken tua bang te hihthei peuhmah keng, kei siam keng’ na ci pah uh hi. A neulai aa a nu leh pa te ii ‘bangmah hihthei kei teh’ a cihmah a sungah um gige lel uh hi. A nu leh pa te in ‘semthei mahteh’ ci hileh tua naupang upna ki lamdang dingin na um hiam?\nTuni i hihna ciangpen a kipiangkhial hi peuhmahlo hi. A hiding bangmah in a kipiang ahihi. A zenzen in nu leh pa te in i neulai in ih sunglam ah gualzawhna leh lawhcinna ding thu hong koihsak thei hileh tuabangin i ki ngaihsun pah dingaa ih nuntakna sungah lawhcinna a ngahding i hipah hi. Ih sunglam aa i kimuhna, i ki ngaihsutna leh i ki upna bangin a taktak in a kipiangto ding hilel hi.\nKi lamdanna sungah\nNanglenang na utbangin piangthei ding cih ngaihsutna na sunglam ah hong om limlim nakleh hun a sawtlo in ki lamdanna na mu ding hi. Lai ngelh nuam mi khat na hih aa ‘laingelh siam hi keng cih’ na lungsim sungah a om leh na laingelh hoih zolo pah ding hi.\nNa kimuanlohna in na gamtatna ah hong ki lak khia ding hi. Tuamahbangin laiat ding na ki pat ciangin laingelhsiam na hihna ki um in. A hoihpen in ka at theiding hi cih na ngaihsutna sungah om sak in. Na laiat hong kilamdang ding aa lai maikhat pan maikhat na dimsak toto thei ding hi. Tuabangin lungkialo in sem lecin dictionary tuamtuam te na lawm hong suak dingaa a sawtlo in na laibu a hawmkhia nuam publishers tampi tawh na kimu ding hi.\nNanglenang na ki muhna kikhel sak in. Na sunglam hatna leh pilna khat vei phonglo kik in. Semngamlo, ki pan ngamlo, pilna neilo, lelhding launa cihte beisak in. Na sungah a lawhcing mahmah mi in kimu den in. Na sunglamah tua thu te tam na tunsak semsem leh tua thu ii na nuntakna sungah a nasepdan zongh hong manlang semsem ding hi. Na sepkhat a kipan ding na hizongin sunglam ki muanna tawh kipan in.\nKi khelna a ut ciangbek hikei inla a kikhel mi hi ta in. Ki lamdanna sungah gamtang khia in. Hih thulu tawh i genna ah nangpen a lawhcing mahmah mi, lai at siam mi, lim suai siam mi, a minthang musician ahihkei leh na ut bangbang na hihi.\nA zom ah tu ni na dinmun pan in na lungtupna ah koici bangin olno takin na ihmut kawmsa in tungthei ding cih i gen lai ding hi. A ki ciangtanlo na sunglamtha leh pilna tawh koici nasep ding cih na thei ding hi. Nanglenang na ki theihna sangin a lianzawtham hatna khat in na ihmut laitak in hong makaihna na mu ding hi.\nNu leh pa te theihsakna\nNaupang tawh a om nu leh pa te aw hehpihna tak tawh na naupangte kiangah na genthu ki dawm un ci in kong gen nuam hi. Na thei aa na thei keizongin na tate nuntakna singsuih bangin a suisui na hi uh hi. A maute mailam nuntak nading a neulaitak in a bawlbawl na hiaa na suihbangin hong piangding uh hi.\n‘Nangbel nikhat niteh thong sung tunglel niteh, mi hoih suak ngiat kei ni teh, na gamtat hoih thei ngiatkei’ cih te a hizongin na tate in khialhna khat peuhpeuh hong bawl ciangin na kamtawh gen kha kei in. Tua bangthu te a sungah a kidim khak nakleh a taktak in zui pah ding a hihmanin ki dawm in hong ci ka hihi.\nNaupangte in a neu lai in a nu leh pa te cih bangbang um pahpah hi. ‘You are bad’, ‘na hoihna om kei’, a kicih ciangin naupangin umpah aa tua kammal a takpi ahih nadingin hanciam hi. A ki khel theihna ding deihna tawh i zatkammal te ‘mi hoihlo, mi hai,thadah, etc.,’, cih te in hoihsak lozaw in a sungtawngah khaici bangin kituh hi. Tua a sunglam khaici bangin gah hong nei ding a hi uh hi. ‘A thumanglo ka tate bang ci bangin mihoih hi\nki ci thei ding hiam?’ ci nuamkha ding hiteh. Ahizongin kammal hoihlo zangselo in a pilna ding hilhtheihna ding lamtampi om lai hi cih thei in.\n‘Ka ta mipil, tua bangdan te sem kei in’ kici thei hi. Na sawlna khat peuhpeuh haksa sa in a hihkei leh thadah in a sepnoploh ciangin ‘hi bang nasepte zo lecin milian, makai hoih na suak ding aa mithupi in hong kiciamteh ding hi. Hihpen na kipatna ding aive’ cih bangin na gen thei hi. Nitak nasepna pan i ciah ciangin ki tawl mahmah a hihmanin ih tate i deihbangin na om kei leh ki hehsuak mah hi. Ahizongin tua hunlaitak pen nu leh pa te i ki kep ding a kisam pen hun a hihi. Na lutang natna hangin, na tawlna hangin na tate susia kei in ci in hong gen nuam ka hihi.\nNa tate pen Pasian hong piak letsong te lakah a manpha penpen hiaa na cin na kep ding pen na sepding tavuan lianpen ahihi. Ta na neih ciangin na khutsungah tungman bangin na deih bangbangin a bawlthei na hita hi. Thu a theihcian nailoh hunlai laitak in kum 20 a phakding dongaa a gamtat danding a sungah na koih khin hi. Mipawl khat te in a tate ii gamtat hoihlo pen a veng te gawh thei mawk uh hi. Midang khat peuhpeuh hang hi ci nuam uh hi.\nTua hiaa tate tungah bang kammalte pulak ding cih theihna pen nu leh pa te pilna a hihi. A diakdiak in na tate ii zakna aa na pau kammal te ki dawm in.\nPapi khat in ‘ka ta in hong zahtak kei’ ci in lungkimlo hi. Tua papi pa pen a zitawh a ki tot sim in a zi in ‘ki manna khat zongh nei kei teh’, ‘thadah, kampi bek’ ci in zahpih hi. Tuapen a tate in a pa a zahtakna kiam sak dingin na um hiam? Kiam sak mah hi.\nA pa in a zi kiangah tuabangin zahpih leh a tate in a nu zongh zahtak thei tuanlo ding hi. Kammal ki lawmlo, zuu dawn zatep, ki tot kisel nate na tate muhna ah zangh kei in. Tua hikei leh na deihloh tua gamtatna te na tate tungah hong kilawh ding hi.\nNa innkuansung a nuam in na makaih theihna pen leitungah gualzawhna lianpen khat a hihi. Naupangte a neulai mahin a hoihlo ngaihsutna te paihkhiatsak in a hoih ngaihsutna a sunglam ah kidimsak hileng hong liatciangin a cidam, a hau, a pil mite hong suak ding hi. A piangdingin a sunglam ah lim koihsak khin na hihman a hihi.\nHih chapter pen nu leh pa te leh mailamah nu leh pa a suakding mikhempeuh a’dingin thupi dingin ka um hi. Hi bangin a gamta nu leh pa te pen a pil, a siam nu leh pa suak ding hi. Midangte kiangah hihthute na gensawn in. Tua hileh mi tampi in a nuntakna uh nopsak lawh ding hi. Na sungtawng aa om thu bangin a piangkhia na hihi cih thu na tel ta ding hi.\nNa ciapteh ding thu khat ah: A beisa hun in bangcibangin na kimu phialzongin tuni pan kipan na lungsim puakzia na khelna tawh a nuamzaw nuntakna sungah kalsuan in. Nitak na lup ciangin na mailam aa na piannopdan lungngaisa in lum in. A kilamdang nuam mi hi kei inla a kilamdang khin mi bangin kimu in.\nA zom na sim ma in hih chapter khat vei na sim lai nuam hiam? Na ngaihsut bangin a piang na hihlam na lungsim sungah kiptak in khuam bangin khosak in. Na nuntakna hong kilamdang lai ding hi. Ih Mutna leh Hauhna\nPrevious: Gentelna -1 (Cingtomkim) ~ Bob Tuangpi\nNext: Na pu in kong gennop ~ Dong Mung


timestamp: atn

url: =· EU-European Union te thukhen zum asaangpeen te in Palestine gam a thautawi Hamas te Terrorist (Mi ngnongtat ) a ciaptehna pan hemkhia ding in December 17, 2014 ni in khentat uhhi. Hih thu hang in Israel Prime Minister Benjamin Netanyahu in hihbang mingongtat mit a muhgegu hemkhia cihpeen alim alaai om kei in manlangtak in guangkik un ci in EU thukhen zumte otsan hi. bbc.com\n· Yemen gamlaai zaang pawl Bayda province sung Radaa acihna mun ah sangnaupang pua Bus apailaai tak December 17, 2014 ni in bomb khat puakkham a, asawtlo khat mah in ageidiak ah khat puakkham leuleu ahihman in mi 25 si in 25 lak ah 15 peen sangnaupang kumcingnailo vive hi ci in Yemen thunei te in genkhia uhhi. Hih mun peen Shia Houthi tapong te ukna sung hi a bomb puak khamsak peen al-Qaeda tawh kizom Sunni biakna thautawi te hiding in ummawh uhhi. bbc.com\n· Pakistan gam Peshawar khua sung ah December 16,2014 ni a Taliban migilo te kap saang innpi si le naai tawh kidim zihziah laibu te kiphah zihziah ban a kawmtung teng thautang ma leh sisan dimzihziah a cikzeet huai mahmah hi. Hih saang innpi akap migilo te peen mi 7 hi uha, nai 8 sung in Pakistan gaalkaap ten golum khinta uhhi. Misi vekpi peen sangnaupang kumcinglo 132 leh sangsia 9 avek in 141 pha uhhi. Migilo te bangmah thu atelcian naailo naupang te Laaisinna khan sung khat khit khat luut uha baankaap ciatciat uh ci hi. Prime Minister Nawaz Sharif in nithum sung gambup mipi in dahkhawmding taangkokhia a, koicibang a thukkikding cih thukin parliament khawmpi khat December 17, 2014 ni in sam hi.\n· US gam Florida state Governor luui Jeb Bush President Luui George W Bush I sanggampa in 2016 kumciang US President kadem ding a kademtheih nading in lampi nasiatak kasial saanlaaitak hi ci in a Facebook tung ah December 17, 2014 ni in taangkokhia hi. Democratic pan Pi Hillary Clinton tawh kivik ding dan uh hi. Jeb Bush facebook\n· Haiti gam mipi te in President Michel Martelly azapan atawpna ding ngetna December 1 nipan nasiatak aneihnapan December 17, 2014 ni palikte tawh kihehsuah uha, naakpi tak in buaina piang hi. Prime Minister Laurent Lamothe bel mipi ngetna tawh kizui in December 15 ni in apanmun khawlsan hi. cnn.com\n· Brazil gam innteek leitang ngak nik le puan zong hoih tak asilhthei naailo te pasal 30 kiimding Brazil gam I khuapi Brasilia khuapi sung a om National Congress innpi December 17, 2014 ni in lum le tei tawh buluh in deihna lahna nei uhhi. Leitang neihna tawh kisai thukhunpi tung lungkimlo leh President Dilma Rousseff leitang nei mite akicingzaw a a angvaan deihna bulpi ci uhhi. Khatpa athaltang nalawn man ahihman in Palik khatpa but dawn kha a kamphatna tawh abut nagol leilua kha in akhe sang nasauzaw ahihman liamlo citciat hi. Palik ten mitsip za tawh kapmang uha amakaai zawdeuh 4 man uhhi. bbc.com\n· Vietnam gam laaizang Lam Dong huam sung ah tuitawh mei laak nading a mual avuhlet uh kuahawmpi December 16, 2014 ni in guahtam luatna hang in kicim a asung anasem mi 12 vuk nelh hi. hot khiat theih nading lampi ompak lo ahihman oxygen pipe tawh puakpong uha kimvial ngeingaai uhhi.bbc.com\n· Asia gam tukpeeng kimawlna Asian Cup Jan 9-31 sung Australia gam ah omding a Asia gam tuamtuam pan gam Team 16 kisuiding uhhi. Hih hun sung ah buaina aom loh nading in limtak in kong ongcin sak un ci in Asian Cup vaaihawm makaaipawl in Australia thuneite tung ah December 17, 2014 ni in thum ngetnguut uhhi. bbc.com\n· North Korea gam te in North Korea leikha Maangpi khat ahi Kim Jong II asihzawh kum 3 cin phawkna pawipi December 17, 2014 ni in Mansu Hill ah khaam uha, mi atulzalom a sim Kim te pata limtuh maai ah bok in bia ngaungau zen uhhi. Apai zolo te ading in TV ah paisak ngiat uha, Pasian biak in bia tazen uhhi. cnn.com\n· Philippine te in South China tuipi tung ngaakding leh Sente ginna in atui gaalkaap te uh limtak zuunding, puahthakding ci in December 17, 2014 ni in taangkokhia uhhi. Tui tung a kilum let thei zialzial gaaltembaw 2, Helicopter 2 leh Tembaw nei thautawh kithuah te 3 kileibehding ci in Tui gaalkaap zalian Caesar Taccad in genkhia hi. Gaal tembaw peen South Korea , Spain leh French gampan kileidinga, Helicopter peen Indonesia leh Italy gampan kilei in Tembawneu thautawh kithuah peen Taiwan gampan kileiding ci hi. bbc.com\n· US gam te White House cihdan pian khat in 2015 kumbulpan kipan Kawlgam President Thein Sein in pan kaalsim thuthak kante tung thupulaakkhiatna omdending a, nisim in thuthak kaaikhawm ten thuthak valathei tading hi ci in kawlkumpi te thusungpi zum ten December 17, 2014 ni in taangkokhia uhhi.voanews.burmese.com\nGennop tampi tawh khawlbawl phot ni\nThuthang ongsim sak kheempeuh tung ah lungdam mamah\nKhialh na aomkhaak aleh ngaihdam bawm ah maw


url: =Tanu mokhakding akiginglua nupikhat Motor Tyre in denglum ~ ZD :: ZOMI DAILY\nposted on 5 February 2017 at 9:36 am UTC+9:30\nA tanu pen zingciang pasal neiding hita a, alawmpa te inn ah innkuankim in khakhawm liailiaiding cihpen a innkuan un ageelna uh ahihi. Ahi zongin tua amau geelna pen cikmahhun ciangin atangtung loding himawk hi. Amau innhuangsung tektek ah aomlaitak in mawtaw pi khatpanin mawtaw pei Tyre golpikhat kitolkhia in honglengkhia a, tua Tyre in hih nupinu denglumkha citciat sese hi.\nHih thupiang pen Malaysia gamsung Kampung Bakar Bata, Jalan Ayer Tawar-Beruas ah nung Friday ni nitaklam 6:30pm hunin thupiang ahihi. Asi nupinu pen Mariaty Bakar kici minnei khat hi a, kum 58 aphakhin khat ahihi. Amau innhuangsung ah lungmuangtak in ama nasep ngeiteng asep hithiat laitak asi hidihdih mawk hi.\nPerak Traffic Investigation and Enforcement Department pan ulian te genna ah tua mawtawpi Heavy Vehicle pen taisuak ahih manin, aki kancian laitak hi ci’n genkhia uhhi.\nAsi nupinu luanghawm ahihleh Seri Manjung Hospital ah Post-mortem bawlding, aluang sitcianna bawlding in kipuaksuak hi.\nHih nupinu ii atanu neupen ahi kum 24 aphapan Maisuri Ahmad kicinu ii genna ah tuahun laitak in amahpen innsung ah TV en in ka omlaitak cihi. Anu pen huansung ah pakkhawng tuibuak in, huansung hahin aom cihi.\nTualeh apualam ah agin ngaihmahmahkhat kazakciang kapusuakpah cihi. Lamet hetlohpi kanu pen huansung kiattungah siluanggawp in atuk kamu ci a, anupen abil langnih panin si tampi luangkhia gawp cihi.\nAveng apam te’nzong anu mawtaw Tyre golpi khatin adenkhak mu uh ci a, tua mawtaw Tyre pen lengsuak in Motorcyle khat anawkkhit ciangin van kizuakna Sundry Shop khat phupheilai cihi.\nTua mawtaw Tyre pen golmahmah, gikmahmah ahih manin Police Lorry tungah akipuaksawm ciangin mi 6 takin zawngkhop mahmah uhhi.\nRelated: A tapa mopawi simding in apai papi khat Bus tuahsia in si\nFriday ni thupiang hi a, amau geelna ahihleh azingciang Saturday ni in atanu mopawi nuamtak in bawlkhawm ngeingaiding cih ahihi. A tanu neupen Maisuri Ahmad te nupa zong azingciang asanggamnu te mopawi ah kihelsawmlua, apasal tawh anute innah ahawhlaitak uh ahihi. Tua atanu mo kikhakna ah apianna anu aki helngei nawnding hilomawk hi. “Mihing leh Papo” ZD Sawltak #zomidaily\nPrevious: Zomi leh Politik ~ Tual Khan Suan\nNext: Tu khanghun Pasian phatdan leh biakdan ~ Rev. PS Za Tuang


url: =Tedim Khuapi kimah Accident a om ciang :: ZOMI DAILY\nposted on 29 September 2014 at 5:03 pm Lomkholna: News, Tedim, TedimPost, Zomi\nTedim khuapi pen Myanmar leh India kizopna lamzikpi in nawk ahih manin khualzin mi a Kawl a Zo mi tampi in hong nawk den a, tua tawh kizui-in mawtaw accident om thei zel hi. Mawtaw accident hangin asi aliam a om ciangin ahuh thei lianlian ding thukhual phatuam ngai nasepna tampi kisam hi.\nMisi buk gei ah mipi om nading inn kinaksap mahmah: Misi a om ciangin misi bukah si kikoih a, a innkuanpihte leh khuasung mi thukhual apai thei teng pen lampi dung teng peuh ah ahi thei bangin tut kul mai hi. Tutna khawlna om lo, tuilum suan theih nading takpi zong om lo, guah zu daikai phalbi vuksan nuai ah gen theih huai lua mahmah hi. Tedim khuapi lawmlawmah akhuahun zui-in mipi’ zat theih ding si buk a misi om sung a mipite’ omna ding hall neu khat loh theih loh akisam thu ahi hi.\nMisi/cina puak nading mawtaw kinaksap mahmah: Accident hang hi ta leh damloh thu tawh vai phamawh a kizang lianlian thei ding Tedim khuapi ah AMBULANCE kici mawtaw kinaksap mahmah hi. Mipi’ phattuam nading minpua mawtaw a om sam hangin accident vai a nawh deihnate ah kizang thei lo zel hi. Tua ahih manin ahunbit a nai 24 akizang thei ding AMBULANCE khat pen Tedim khuapi in loh theih loh akisam thu hong ahi hi.\nPuanza leh silh le ten: Accident hang a misi leh cina a om ciangin puanza kinaksap mahmah a, cina gim Kawl zuan dingte bang a zat suak theih ding uh puanza apia zo kipawlna a om ding nakthupit mahmah hi. Tulaitakin Civil Society Organization min tawh puanza leh oxygen pen ZYA President Pa Tuang Gin Mang (Gi Gin) te kiang pan puanza nei uh a, nuamtuam mahmah hi. Aliam abaite’ nading nik le puan bel kuaman kigeel zo nai lo a, kilaih pakpak nading pawlkhat kigin huai mahmah hi.\nSisan hawmkhiatna tawh nasem ding kisam: Tedim khuapi sungah sisan kisam a om ciangin sisan hawm thei mi a zong ding phatuam ngai kician om nai lo a, khat veivei Lai Siangtho sangte kiang leh Kumpi sangte kiang kipum tai pong mawk hi. Ahun lap a kizong mengmeng thei ding sisan hopna tawh nasem pawl kinak sap mahmah hi. Sisan hawmte’ thadip kik nading zong tua sisan hopna lam vaisaite in geelsak pahpah leh sisan piate adingin hoih ding hi.\nZato huang sungah nek le dawn: Tedim zatopi ah tulaitak zuat pakpak theih ding niangtuisai ahi a, nek le dawn bawl theih nading tui zatna leh anbuk kician bangmah om het lo hi. Cinate leh amau’ innkuan in nuamtak tui kicing azat theih nading, anbuk nuamtak azat theih ding uh, nek ding dawn ding nuamtak huan a, awngbuk zong nuamtak azat theih ding uh kisam mahmah hi. A limlimin zato huang sungah niangtui sai/ansai neu khat om leh kilawm ta sam hi.\nPhatuam ngai Tedim khuasung mipite’ dinmun: Vaphual tawh kiciamteh Zomite pen itna leh thukhualna, cihtakna lim hi a, ahi zongin tuni ciangin atak a lahkhiatna ah mipite in hanciam ding kisam zek hi. Gtn. Mizoram ah Myanmar pan i mipihte khatpeuh a sih ciang accident maw tuikia maw siluang amuh dong uh ciahsan lo uh a, khuazang bup pasal teng inn vai lo vai nusia-in diang khengkhang uh hi. Gamgi hong tun dong hong puak uh a, hankuang, puanza tampi, sigalna, cih bangin hong vaihawmsak uh hi. Tedim khuapi sung a om mipite in accident vai a om ciangin itna leh thukhualna lamah hamciam zek lai ding kisam hi. Meltheih neite phadawm mahmah a, meltheih neilo cimawh dongtuakte panpih nasepna ah Tedim khuasung mipite in Pasian tate’ lim le mel i lah khiat toh semsem lai ding thupi ding hi.\nPrevious: Teci panna: Facebook a zang Pasian ~ Dong Mung\nNext: Haimual Mawtaw khat tuahsia


url: =Predator Movie In Order Of Release 2021, Know The Best Order To Watch The Predator Movies – Pasi Blog\nHome/Entertainment/Predator Movie In Order Of Release 2021, Know The Best Order To Watch The Predator Movies\nGarden state plaza capturing right now, lively shooter now – Pasi Blog\nDeeply saddened by the traumatic road accident in Ladakh today, where we lost our 7 brave soldiers. Heard a few are seri … – Pasi Blog\nBleu George Bike Accident Video Explained: Who Was Bleu George, Cause Of Death? - Pasi Blog\nWho Is Kelly Daukaus? Chris Daukaus Wife Instagram Wiki Biography Age


url: =PY3IT: Ciclo Solar 24?\nCiclo Solar 24?\nProcurando notícias sobre o novo Ciclo Solar, o de número 24, encontrei a segunte notícia na internet, publicada em Janeiro de 2007, no site Apollo 11:\nQTC transmitido por PY3IT André no QTR de sábado, agosto 15, 2009\nAssuntos: Atividade Solar, Ciclo Solar, Ionosfera


url: =US kumpi (President) kiteldan Electoral College Votes ~ Muana Khuptong :: ZOMI DAILY\nposted on 25 September 2020 at 9:45 pm Lomkholna: MuanaKhuptong, News, USA, World\nUS Presidential Election – Tukum 2020 pen USA ah kumpi kitel kum hong hi ta ahih manin, America te President kitel zia tawm khat kikum leng ut huai ka sa hi. A theisa te a ding in thupilo a bat hang, US ah President kitelna ah mee (vote) ki piak dan pen a theilo te a ding in tel buang tello buang cih khat in om theih hi. Tua ahih manin Electoral College vote kici leh popular vote kici a ki lamdanna gen nuam ihi hi.\nUS ah pen President a kitel ciang un, Electoral college vote toh tel uh hi. Electoral vote (mee tang) a vekpi in 538 om a, electoral vote 270 sang a tamzaw a ngah pen pen in President kumpi ngah hi. Hih Electoral mee tang te pen Congress members phazah hi pah a, tua pen Senator 100 leh House of Representatives mi 438 teng ki gawm a hi hi. Ahizong in Senators leh House of representatives ten President ding tel uh cihna hi zen zen lo hi.\nHih Electoral votes pen state khempeuh pan a mitam dan dungzui a ki seh ahi cih I theih ding kisam hi. Senate (vaihawmna inn tung zaw pen ah) state khat pan mi 2 ta pai khawm hi. Mi tawm in tam taleh state khat pan mi nih ta hi a, states 50 om ahih manin senators mi 100 om pah hi. House of Representatives (Inn nuai zaw pen) leu leu ah ahih leh state khat pan mi a tam dan dungzui in kiseh hi.\nCalifornia ah mihing million 40 bang om ahih manin (kusale) Representatives mi 53 nei uh a, Alaska state ah mihing 730000 khong bek om ahih manin representative khat bek nei uh hi. Tua ahih manin Senators 2 leh Representatives 1 ki gawm in Alaska pan Electoral vote tang 3 bek om a, California pan in electoral vote mee tang 55 om hi.\nNovember 3, 2020 ni in gambup ah President kitelna om ding a, state khempeuh ah mipi in amau state ciat ah electoral vote ngah ding pen na tel ding uh hi. Alaska ah mee kikhia teng lak ah atamzaw a ngah pen pen in electoral vote 3 a ngah hi pah hi. Tua mah bangin California ah mee ki khia teng lah a percent tam a ngah pen pen in electoral vote 55 ngah hi pah hi.\nGentehna ding in, Florida ah Joe Biden (Democrats) in 48% ngah hen la, Donald Trump (Republican) in 49% ngah henla, a dang candidate Independent a ding Jill Stein in 1% ngah hi leh, 49% ngah pen Trump (Republican) in Florida state a Electoral mee tang 29 ngah cihna hi pah hi. Tua mah bang in state dang khempeuh zong mee tang tam ngah pen pen in electoral vote a vekpi in luak pah pah hi. State khempeuh ah electoral vote a ngah zah uh ki gawm khawm 270 a cing pen pen President ngah ahi hi.\nPopular vote (mipi mee) pen states ah electoral vote ngahna ding in ki sim hi a, a tawpna ah electoral vote tawh president kitel na hi leu leu hi. Tua ahih manin 2016 Election ah zong Pu Trump in gambup mipi vote million 62 val deuh ngah a, Pi Clinton in million 65 val ngah in million 3 val bang in Clinton in tamzaw mipi vote a ngah zen zen hang in President sem kha lo a, Pu Trump in Electoral vote 304 ngah in Pi Clinton in Electoral vote 227 ngah ahih manin Pu Trump in President ngah hi. A nuai ah a lim ah State khempeuh electoral college vote neih zah ki gelh hi.\nUSA gam a phuan khia, a mukhia masa (founding fathers) te Pasian in pilna pia ahih manin hih bang a electoral college vote system na mukhia uh ahih manin thupi mah mah hi. Mipi vote tawh President kitel hi leh California leh New York khong bek mitamna teng in President tel kha den ding uh a, state mi tawmna te in kumpi ah thu nei lo ding uh hi.\nMore: Election tawh kisai ngaihsutna pawlkhat gelh lehang ~ Pau Sian Lian\nTua ahih manin state khempeuh mi tawm in tam ta leh kumpi ah voice nei kha den uh hi. Mi tamna state 2 leh 3 khong bek toh Electoral vote 270 ngah ding hamsa ding a, hih state mi tawm na te ngah kei le uh electoral vote 270 ngah ding hamsa ahih manin state mi tawmna te zong lim tak a a campaign uh kisam hi. Muana Khuptong\nPrevious: USA, Nashville pan Rev. Eddie Ngin Hang (Mualzang, Thawmte) in hongnusia\nNext: Mi 2 kap khin ~ Pu Thangboi\nTulaai Leitung Thuthang Tuamtuam Updates May 25, 2015\nZYA Weekly News :: 24 October 2014\nPenglam khem zolo ~ Hau Za Cin\nItaly, Rome khuapi sungah Passenger Bus khat meikang in puakkham


url: =Endor a Dawikamsangnu | Storacles of Prophecy | Amazing Facts\n| Endor a Dawikamsangnu\nVut leh Vai asuak Khuapite\nKumpipa Saul pen galte in umcih ahih manin a ngaihsutna teng bei-in laulua iin aci hong ling gawp hi. Philistine galkap tampite in athanem mahmah Isreal galkapte hong umcih uh hi. Kamsang Samuel hinglai hileh bangcih ding cih hong gen mah ding hiven ci-in Saul kumpipa in ngaihsun hi. Ahih hangin kamsangpa lah asih zawh sawtnai hetlo hi.\nKumpipa in lungkham mahmah a, thudottheih ding kamsang ahi zongin, siampi khat ahi zongin om leh ut mahmah a, ahih hangin Pasian in bangmah gen lo hi. Saul in aneu lai-in Pasian phawk iin kinaizaw hi. Ahih hangin kumpi hong suah ciangin kiphatsakna leh kiliatsakna tawh Pasian thute nial-in langpan hi. Khat vei bang siampite khua ah pai-in siampi khempeuh leh amite avekpi iin thatlum khin hi. Saul kumpipa in a tawntungin Pasian nial ngitnget iin tu-in alungkham man bek iin aphawk tawh akibat hangin, Pasian in dawng nawnlo ding hi.\n“Tua ciangin Saul in a nasemte kiangah, Ama kiangah pai-in ama tungpan thu ka dot theihna dingin vankahthei numei khat kei adingin hong zonsak un, aci hi (1 Samual 28:7). Pasian in amite kiangah teltak iin gen a, cikmah hunin vankahthei, aisan theite cikmah hunin thudong kei un, ci-in thupia hi (Siampi 19:31; 20:27), ahih hangin Saul in hih athupi mahmah Pasian thuhilhnate thupi simlo iin neu ngaihsut lel hi.\nEndor a vankahthei nu, mi sisate tawh kiho thei akici nu mu dingin Saul kumpipa in amel sel-in hong paita hi. Saul in tua numeinu kiangah Samuel hong sapsak in ci-in gen hi. Asap mah bangin kamsangpa Samuel kineih khat hong pai-in kumpipa kiangah lamet om hetlo ding thu hong gen hi. Tua thu pen zingciang iin nang leh na tapa thumte in gal sungah na si ding uh hi, cih thu ahi hi.\nA zingciang iin Philistinete in Saul tate thum that pah uh hi. Kumpipa ahih leh lamet om nawnlo dingin hong liam a, ama namsau bul lei ah phut-in atungah amah puksuk in hong si hi (1 Samuel 31:2-4). Vankahnu tungtawn-a thu gen pa kua ahi hiam? Pasian kamsangpa thokik-a gen maw? Ahih keileh khagilote kamsangpa kineih maw?\n1. Saul in amuh kamsang Samuel takpi mah ahi diam?\nKumpi Masate 22:22. Topa in ama kiangah, ‘Bang lam tawh zol ding na hi hiam?’ a ci hi. Amah in, ‘Keimah __________, ama kamsangte khempeuh sungah a zuau kha ka va hi ding hi,’ ci hi. Tua ciangin amah in, ‘Nangmah in amah a va zol ding na hi a, nangmah in na zo ding hi; paikhia in la tua bangin va hih in,’ ci hi.\nMaangmuhna 16:14. Tuate pen dawite' kha hi a, na lamdang a bawl uh hi. A Vanglian Pasian' Ni hong tun' ciangin gal a do dingin leitung gam khempeuhah a om kumpite a kaikhawm dingin a kuankhia uh hi.\n2. Mihingte tawh kiho thei dingin misi sate hong pai thei mah hiam?\nJob 14:21. Amah a pahtawi dingin a tapate hong pai ta leh zong amah gimlua ahih manin bangmah phawkzo nawnlo a, a tapate mindai ta leh zong bangmah phawkzo nawnlo hi.\nThuhilhna 9:5, 6, 10. A hing laite in a si ding ahihlam uh thei a, a sisate in bangmah thei nawnlo uh hi. A sisate in thaman bangmah nei nawnlo uh a, amaute kiphawkkha nawnlo hi. 6Amau-a' dingin itna, __________, hanciamna cihte om nawnlo a, leitunga om nate khat beek theikha kik nawnlo ding uh hi. Na mai-ah sep ding a om khempeuh, na tha neihzah tawh sem in. Bang hang hiam cih leh\nna zuat ding sihna gamsungah nasepna leh thungaihsutna, pilna leh theihna cihte omlo hi.\nHilo! Laisiangtho in teltakpi iin honggen hi. Misite in hihtheih neilo a, hih leitung aa thupiangte khat beek theilo hi.\nLate 115:17 Misite in Topa phat lo uh hi.\nLate 6:5 Sihna ah bangmah phawktheihna omlo hi.\nJob 7:10 A inn ah amah hong ciahkik nawnlo ding hi.\nIsaiah 38:18 Asite in nang hong phat theilo uh hi.\nLate 146:4 Tua ni mah iin ama ngaihsutnate beita hi.\n3. Sihna tawhtang kua in nei hicih Mangmuhna in hong gen hiam?\nMaangmuhna 1:18. a nungta mipa zong ka hi hi. Kei ka si ngei hi. Ahi __________ tu-in hong en in, a nungta tawntung ka hi hi. Sihna leh misite omna gam keima khutnuai ahi uh hi.\nZeisu bek in sihna kong honna tawh nei hi ci-in Laisiangtho in teltak iin honggen hi. Tua manin sihna tawh kisai iin laisiangtho ih dawngsak ding hi.\n4. Pasian in mihingte hong bawl cil-in bang hongci bawl hiam?\nPiancilna 2:7. Topa Pasian in leilak pana leivui tawh mihing bawl a, a nak sungah __________ hu sang suk hi. Tua mi pen leitung __________ a nei mihing hong suak pah hi.\nPasian in mihing abawl lai-in, (1) Leivui tawh bawl a, (2) Nak ah nuntaakna hu thunsuk hi. Tua ciangin mihing in anungta kha hong suak hi.\n5. Mihing asih ciangin bang piang hiam?\nThuhilhna 12:7. I pumpi, lei suakkik ding a, i nuntakna a hong pia Pasian' kiangah i kha __________ ta ding hi.\nMi asih ciangin piancil lai a, Pasian hongbawl aa tegel kikhen kik cihna hi. I pumpi leisuak kik aa, ih kha (ih dik) huih pen hongpia Pasian kiangah ciahkik hi. Laisiangtho in teltak iin hong hilh aa, Pasian kianga ciahto kha ihcih pen ih dik huih bek hi ci-in teltak iin hong gen hi (James 2:26; Job 27:3, Job 33:4). Late 104:29, 30 ah “Ahuih dik uh nalak khiatsak aa amaute siin leisuak uh hi. Nangmah in nahu nasan khiat ciangin amaute akipiangsak hi.”\n6. Misite asih khitciangin koi ah pai hiam?\nJob 21:32. Migilopa a kivui ciangin a hankhuk kicing a,\nJohan 5:28, 29. Hih thu ka hong gen ciangin __________ kei un. Han sungah a om misi khempeuh in ama aw za-in, han sung panin a hong paikhiat uh hun hong tung ding hi. A gamtat hoih mite pen a nungta tawntung dingin hong thokik ding uh a, a gamtat siate ahih leh mawhsak thukhenna a thuak dingin hong thokik ding uh hi.\nMimawhte leh midikte anih un si tuak uh a, akibangin haan ah lum tuak uh hi. Zeisu sapna aw hong zak uh ciangin thaman ngah ding ahihkei leh daan thuak dingin haan pan hong thoto tuak ding uh hi.\n7. Laisiangtho in Kumpi David in gupna ngah ding hicih honglak hi. Tun vantungah aom hiam?\nSawltak Tangthu 2:34. David pen vantungah a kahtohloh hangin amah in, ‘Topa in keima Topa kiangah: Na khe nuai-ah na galte kong koihsak matengin ka taklamah na tu in, ci-in gen hi,’ ci hi.\nSawltak Tangthu 2:29. __________ aw, note' theihdingin i pupi David' thu a teltakin kong gen ding hi. Amah si-in kivui a, a han zong tu mahmahin eite kiangah omlai hi.\nOmlo! Nungzui Peter in teltak iin hong gena, ih pu David si-a kivui hi, vantung kahto nailo hi. Tua banah Hebrews 11:32-40 sungah teltak iin hong gen in ah, khang tawntunga misiangte sikhin uha, thaman kipia nailo hi, amaute akibangin thaman kipia ciat ding hi (aneu 39,40).\n8. Pumpi bek sithei-a kha pen sitheilo mah hilo hiam?\nEzekiel 18:4. Mi khempeuh keima-a' hi a, pate ahi a, tate ahi zongin keima-a' ahi hi. A mawh mipa bek si ding hi.\nJob 4:17. ‘Pasian' mai-ah mi khatpeuh paubaang loin omzo ngei ding ahi hiam? Amah a Bawlpa' mai-ah sitbaang loin omzo ngei ding ahi hiam?\nTimoti Masa 6:15, 16. Kumpite' Kumpi, topate' Topa, thupha ngahin amah bek a lianpen ahi Pasian in hun a sak khatpeuh ciangin Jesuh hong kilangsak kik ding hi. Tua i Pasian bek mah a si theilo hi a, khuavak pha mahmah sungah om ahih manin kuamah in a kiang neh theilo hi. Kuamah in amah mu ngeilo a, zong mu theilo hi. A __________ amah kipahtawi hen la, vanglian tawntung ta hen. Amen.\nEite in asithei kha ih hihi. Mihingte asithei ahi hi. Pasian khat bek sitheilo om hi. Asitheilo mihingte kha ci-in Laisiangtho mun khat beek ah omlo hi. Asitheilo kha cih pen mihingte phuahtawm hi.\n9. Midikte banghun ciang sihtheihlohna kipia ding hiam?\nKorin Masa 15:51-53. Kuamah kim in a theihloh thusim khat na ngai un. Eite khempeuh a si khin ding ihi kei a, thakhatthu-in a kikheelvat ding ihi hi. Peengkul nunung hong gin' ciangin __________ kikal sungin i kikheelpak ding hi. Bang hang hiam cih leh peengkul hong gin' ciangin misite a sithei nawnlo dingin hong tho ding a, i vekpi-in i kikheel ding hi. A muatthei pumpi pen a muattheilo pumpi-in hong kikheel ding a, a sithei pumpi pen a sitheilo pumpi-in hong kikheel ding hi.\nThesalonika Masa 4:16. Pasian' thupiakna awging lianpi, vantung mi mangpa' thugenna, leh Pasian' peengkul hong ging ding a, vantung panin Topa mahmah hong paisuk ding hi.\nThawhkik ni ciangin midikte sithei nawnlo ding hi. Migilote sitheilo cih omlo ding hi.\n10. Laisiangtho in sihna pen banghi ci phapha hiam?\nJohan 11:11, 14. a nungzuite kiangah, “I lawmpa Lazaras ihmu zo hi. Ahi zongin amah a phong dingin ka pai ding hi,” a ci hi. 14Tua ahih manin Jesuh in a teltakin gen a, “Lazaras si khinta hi.\nMatthai 27:52. __________ zong kihong a, Pasian' mi a sisa tampite zong kithokik sak hi.\nSamuel Nihna 7:12. Na pu na pate' kiang na zuat ni ciangin, nangma sung panin hong suakkhia ding na tapa nangma nungah ka khangsak ding a, keimah in ama kumpi gam ka kipsak ding hi.\nThesalonika Masa 4:14. Jesuh si-in thokik hi, ci-in i up mah bangin Pasian in Jesuh hong paipih kik ciangin amah umin a si mite zong hong tonpih ding hi, ci-in i um hi.\nSihna pen Laisiangtho in ihmutna ci hi. Sihna in khuaphawkna neilo a, minute 15 leh kumtul sawtna kibang ding hi. Misite han sungah ihmu hi uha, Zeisu hong pai a aphot ciangbek un hong thoto kik ding uh hi. Misite in kha nei uha, vantungmite bang in kihopih thei, ahih keileh misiangthote kha bangin kisam thei kihopih thei cih thuhilhna pen Laisiangtho sungah omlo hi.\n11. Aisan siam, mitphial bawlte, dawi siampute in misite tatak hopih theilo uh hi. Tua ahih leh amau kihopihte kuate hiam?\nMaangmuhna 16:14. Tuate pen dawite' kha hi a, na lamdang a bawl uh hi. A __________ Pasian' Ni hong tun' ciangin gal a do dingin leitung gam khempeuhah a om kumpite a kaikhawm dingin a kuankhia uh hi.\nVantungmite in leitungmite huh ding “sawltak nasem ding khate” ahi uh hi (Hebrews 1:14). Satan tawh vantung pan akihawlkhia vantungmite zong kha mah hi veve uh a (Mangmuhna 12:7-9) Lim leh na lamdang bawl aa mite akhemden kha gilote ahi uhi (Mangmuhna 16:13, 14). Amaute in lim leh na lamdangte zang uhhi (2 Thessalonians 2:9), vantung pan leitung dong in mite muh iin meikuang akiasakte ahi uhi (Mangmuhna 13:13). Misi kha sam theite in misi ii kha hi acih uh hangin tuate pen Satan tawh vantung pan akiasuk kha gilote ahi uh hi (Isaiah 8:19, 20).\n12. Misite in a hinglai kha nei hi ci aa ih upding banghang iin Satan in deih hiam?\nMatthai 24:24, 25. Bang hang hiam cih leh Khrih a __________ leh kamsang a __________ hong piang ding a, ahih zawh leh a teelsa mite nangawn a khemna dingun lim leh na lamdang lianpipi hong bawl ding uh hi. A hun ma-in hong genkholkhin ka hih manin limtakin kidawm un.\nSatan zuauphuahna masa penpen in, “Na si takpi kei ding hi,” cih hi Piancil 3:4. Amah in mihingte asih hangin hinglai veve hi cih aup ding uh adeihluat manin, vantungmite, misiangthote bang, kamsangte bang, makaite bangin, kibawlthei a, ataang vantungmite bangin zong kibawlthei hi ( 2 Corinthians 11:13-15). Tuabang in mi awn tampi khemzo hi. Tua bang a khemna pen “Sikha hopihna” kici hi. Tua in tawphah nih nei a (1) Misite in kha nei cih leh (2) Utleng zong kisam iin kihopih thei cih ahi hi. Hih thu pen Satan khutzat lak ah alian penpen ahi hi. Tuhun mahmah iin zong leitung mite khempeuh phial in um uh hi. Endor a nupinu in Samuel sam thei hi hetlo hi. Samuel akibawl khagilo khat amu ahizaw hi.\n13. Satan in khagilote azatna tawh ni nunungni ciangin bangzahta iin gualzo ding hiam?\nMaangmuhna 18:23. Na sungah meivak taang zong kimu nawnlo ding a, a kiteng nungak leh tangval a lungdamte' awging kiza nawnlo ding hi. Bang hang hiam cih leh na sumbawlte, leitungah a thahat pen hi a, na ai tawh leitung mi khempeuh na khem hi.\nMaangmuhna 18:2. Amah nakpi takin kiko a, “A Lian __________ khuapi kicim, kicim! Tu-in dawite' kua suak khinta-in, kha gilote' omna suak khinta a, a kihhuai, a muhdahhuai vasa namkim in omna-in neita uh hi.\nMaangmuhna 12:9. Tua ciangin tua tanglai gulpi, Dawimangpa ahih kei leh Satan a kici, leitung mi khempeuh a khempa pen a vantung mite tawh leitungah kilawnsuk hi.\nSatan in khagilote zanga nalamdang abawlna tawh, leitungmite khempeuh phial khemzo ding hi.\n14. Hih khagilo tawh kipawlte Pasian in bangcih hiam?\nSiampi Laibu 20:27. “Numei ahi a, pasal ahi zongin van a kah a, ai a saan leh kithat ding a, suang tawh amaute kidenglum ding hi. Amau' sihna amau mah ngawh ding ahi hi,” a ci hi.\nTimoti Masa 4:1. Nidang ciangin a upna panun mi pawlkhat pialin, zuauthu gente leh dawi thu a kigente a zuihna ding uh Kha Siangtho in teltakin a gen hi.\nEfesa 5:11. Khuamial gamtatna, bangmahin a kimanglo nasepnate su vet kei un la, tua bang gamtatnate a hoihlohna pholak zaw un.\nGalati 5:19-21. Tu-in mihing pianzia hong kitel a, tuate pen: Numei tawh mawhna, thangtatna, lanluat mana khialhna, 20milim biakna, mi bumna, kilangbawlna, kitotna, hazatna, hehna, huaihamna, kikhenna, pawltuam lungsim neihna, 21en'na, zukhamna, leh biakna pawi-ah zukhamna-a kipan adangdangte ahi hi. A beisa hunah ka hong __________ bangin tu-in ka hong genkikin-ah: Hih bangin a gamta mite pen Pasian' Ukna sungah omkha hetlo ding hi.\nMaangmuhna 21:8. Ahi zongin a meidawite, a lehtatte, a lampialte, mi thatte, a paktatte, aisante, milim biate, leh zuaugente omna ding mun pen sihna nihna ahi kat a kikhulna meiphualpi kuang sung ahi hi,” a ci hi.\nMoses kiangah zong Pasian in tua bang sikha hopihtheite, that in ci-in sawl hi. Tuhun in zong tua bang sikha hopihtheite cilesa nasepna hi a, tua bang mite kisusia ding hi. Tua bang sikha hopihna tawh akisawh ciaute nangawn upna pan pia\n15. Pasian in Ama mite bang piak ding kamciam hiam?\nFilippi 3:10-11. Jesuh Khrih thei-in, ama thawhkik bangin __________, kei zong sihna panin hong hingsak kik ding hi, ci-in ka lametna hangin ama thuak bangin thuakin, sihna-ah zong amah tawh ka kibat ding ka utpi pen ahi hi.\nZeisu sihna pan athawhkik mah bangin eite zong tua vangliatna mah tawh a nungta dingin hong ciamzo hi. Manpha si! Man piakloh, eite in bangci bangin tua hong kipia genzawhloh vangliatna taan mawk ding ihi hiam? A hangin Zeisu in eite hong it a, dawi gilo nalamdangte pelh a Pasian gam ading ih kisap Ama vangliatna ngah nadingin ih kigin ding hong genkhol zo hi (Philippians 1:6).\n16. Pasian in leitung khempeuh avek in uk hi. Nang nuntaakna zong avek-in hong uksak leh na ut mah hiam?\nSinglamteh tungah Gutapa\nZeisu in singlamteh tunga kikhai gutapa kiangah Luke 23:43 sungah, “Ken a maan takpi kongcih inah, Tuni iin nang tawh Paradise ah ih omkhawm ding hi” acih ciangin tua ni mah in aom pah dingmah acihna ahi hiam? Dot nop huai hi. Zeisu tua ni mah iin vantung akahto mah hiam?\nLaisiangtho in tua bangin genlo hi. Athawhkik ni zingsang iin Mary in han ah amuh lai-in, “Hong lawng kei in banghang hiam na cihleh, ka Pa kiangah ka kahto nai kei hi” John 20:17 ah ci hi. Zeisu Sunday ni zingsang dong vantungah a Pa kiangah kahto nailo ahih mawk leh, Friday ni-in bel vantung kahto lo ngel hicih teltak iin ih thei hi.\nTua bang ahih leh bang dinga Zeisu in Tuni iin nang tawh Paradise ah ih omkhawm ding hi ci hiam? Hih Laisiangtho thak pen Greek tawh kigelh hi a, laigualhzia (punctuation) neilo uh hi. Tua manin Laisiangtho tei masate in coma koih nading mun ah koih khalo ahih manin laigual khempeuh kilamdang zo hi. Na um-a na um kei zongin, coma khat bek in laigual khempeuh kilamdangsak zo hi Luke 23:43 sunga Topa kammal pen hibang ding ahizaw hi. “Amantakpi kongcih inah tuni-in, nang tawh Paridise ah ih omkhawm ding hi.” ding hi a, ahi zongin, "Aman takpi kongcih inah, Tuniin nang tawh Paradise ah ih omkhawm ding hi" ci-in kigelh ahihman hi.\nZeisu gen nopna ah, Tuni-in mi khempeuh alungkia uh zongin, tuni-in Kumpipa ding leh Topa tawh ka kibang kei zongin, Tuni-in ka nungzuite in hong taisan khin zongin, Tuni-in, ka khut siktukkilh tawh hong kikhen zongin, nang hong hon thei lai ing acihna ahi hi. Khat vei ni ciangin gutapa leh Zeisu aum mite khempeuh hong thokik ding uha, Zeisu tawh Paradise ah omkhawm mah ding uh hi.\nLaisiangtho sungah "Kha” cih leh “Hu” te in bang acihnopna hiam?\nJob 27:3 sungah “Kha” leh “Hu” pen a kibanglian iin gen hi. Job in hong gen lai na ah, hih “kha” leh “hu” pen ka nak ah ka dik laisiah ci hi. Pasian in Adam abawl lai-in tua “Hu” pen anak sungah na thunsak hi (Piancil 2:7). Tua manin mihing asih ciangin akha apia Pasian kiangah ciahto acih pen “nuntakna hu” ahi hi. Mihing pumpi bang hilo hi. Mi asih ciangin mihing pumpi bangkhat Pasian kiangah ciahto cih pen Laisiangtho sung mun khat beek ah omlo hi.\nMi asih ciang a “Kha = nuntaakna (Soul)” koilai ah pai hiam?\nPiancil lai-in “Kha=nuntaakna” bawl nading vanh nam nih kisam hi—tuapen pumpi leh huih ahi hi. Tua tegel hong kigawm masiah “Kha=nuntaakna” hong om theilo hi. Sih ciangin zong tua nam nih tegel hong kikhenkhia uh hi. “Pumpi” pen leivui hong suak a, “Hu” pen Pasian kiangah ciahkik hi. “Kha= nuntaakna” pen koimah pai lo a, om nawnlo hiziau lel hi.


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Neighborhood and Community Associations ✖Remove constraint Subject: Neighborhood and Community Associations Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names Rent Stabilization Association of New York City ✖Remove constraint Names: Rent Stabilization Association of New York City Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =6. August 10, 2019 | Lupna Khat Bawl ~ MUC\n6. August 10, 2019 | Lupna Khat Bawl\nAdmin 5:27:00 PM Articles, MISSION NEWS\nKinnie Aitorea kum 18 bek a hihpat hangin, Solomon Tuikulh tung-a, Seventh-day Adventist boarding School ah dea-coness khat ahi hi.\nBetikama Adventist College pawlpi ah deaconess dingin a kiteel khia mi giat te Pastorpa in avek un kimuh khoppihna khat nei in a tavuan ciat ding uh kuppih hi. Tuate’ lakah khangham nu-mei li leh sangnaupang numei li kiteel a,tuate’ lakah Kinnie zongh khat ahi hi. Pastorpa in Kinnie le adang khat ahi, Kinnie’ lawmnu Wendy pen atuam vilvel nasep khat pia hi. Tua nasep pen, amau’ numei bawda leh a dang numeite’ bawda ah kisapna khat peuh a om hiam? cih a hunsim a, etcik nading nasep ahi hi.\n“Dam maw lawm? Sangkah bangci na sa aa?” ci-in kam- khum taktawh Wendy in va hopih hi.\nPawlkhatte in puansilh akisap lam uh na pulaak uh hi.\nPawlkhat in laikung laidal na ci uh hi.\nTua khit ciangin Kinnie le Wendy te in Mitlyn Todonga’ lupna hong en uh hi. Zanpuan padildel khat kikhep litlet in lupna khekhuan tawlam ah ki koih hi. Singpeek khauh mahmah tawh kibawl lupna tungah Mitlyn alupciangin anip theuhtheuh ding`, delhphah muaiza cih khawng om se lo hi. Delhphah tuamna, lu-kham cih khawng zong kimu kha lo hi.\nTua kum pen Mitlyn a’dingin a kah ciilna kum ahi hi. Tan sagih kah ding hi-a, tuikulh dang khat panin a va tung tung` ahi hi.\nTua banah tua numeite in Kinnie’ lungnoploh nading thu khat na gen uh hi. Numeino pawlkhat in Mitlyn pen mizawng inn-kuan pan in hong pai hi, ci-in ciamnuih bawl gawpgawp uh ahih-manin zan thapaaipaai in Mitlyn kap zeelzeel hi, cih thu ahi hi. A geivuah Mitlyn a om ciangin simmawhna kammalte gen in, gensi-atna kammal bekbek tawh tua nu’ zakdingin na kihoho se uh hi.\n“Aw hi mawk maw. Tua ahih leh muaiza leh puansilh niik- ten ding va lei pah ni ei” Pastor in ci hi.\nA thum un khuapi sungah hong zin khawm pah uh hi. Mit-lyn nuamtakin a nip theuhtheuh lupna tungah a lup theih nadingin, Letmat nih bangh a sah muaiza khat hong lei pah uh hi. Tua banah, kaaphi meel delhphah tuam khat leh paak hoih nono a tu-ang blanket khat, lukham khat leh atuamna ding kaaphi meel khat mah, puanpaak sitset khat leh niikbawk vom khat, laikung laidal honkhat, satpiang, hazaa, leh hanawtna, cihte aa kipan akisam ding khempeuh hong lei uh hi.\nBawda hong tunkik uh ciangin, Kinnie le Wendy in a muai-za leite uh tawh lupna hoih takin na puahsak uh a, avan leisak dangteng uh lupna tungah na koih sak uh hi. A mankhit uh ciangin Pastorpa’ kiangah genkik uh hi.\nTua ni, nitak, Choir lasakna panin Mitlyn hong tunkik ciangin a lupna a-et leh na lamdang lua ahih manin kilat liang hi.\n“Hih kua’ puanza ahia?” ci-in a lawmte’ kiangah dongh hi.\n“Kua’n hong puak peuhmah ahia? Nuam lua si’ng e!” ci hi.\n“Kinnie le Wendy in muaiza nang a’ ding a, ong puak uh hi. Hih puante leh adangdang teng zong hi ei” numeino khat in na ci hi.


url: =ZAM Thupuak :: 19 May 19 (Palai kitelding) :: ZOMI DAILY\nposted on 18 May 2019 at 11:38 am Lomkholna: Malaysia, News, ZAM, Zomi\nZAM PALAI KITEL VAI DING ZASAKNA :: Zomi Association of Malaysia (ZAM) kumkhat sung nop na dahna tampite kantan a hong tonpih ih biak Pasian min ih phat masa hi. Tuabang a ih mualsuah zawh na ding tha hongpia, hong dinpih, ZAM thudotpite, Pawlpi sia te, khua makai, veng makaite leh nop leh dah hun a ZAM palaite hong theihbat khakloh Zomi dongtuakte a dinga mapang in thu hong zasak, gim leh tawl hong thuakpih Zomipih khempeuh tungah genzawhloh lung damna ZAM zumpan kong pulaak uh hi. Topan nasep na munciat pan Zomite adingin hong zangh semsem ta hen. Amen.\nHong tung ding 13 June 2019 (Thursday) ni ciang ZAM Kum 14 cinna pawi leh Palai thak kiteelna vai ding May 06, 2018 (Monday) ni-in ZAM advisor meeting tawh kizui in kong tangko uhhi. Zomi ading ihpilna, siamna sitlo a mapang khawm dingin ZAM Election Committee pan kong zawn uhhi.\nZAM zumpi pan in Malaysia Zomite a ding itna, cihtak na, deihsakna, hanciamna lianpi tawh a kipiakhia nuam palai tampi nong candidate nangun ZAM thupuak pan kong tangko uhhi. Hih ZAM kumcin leh Palai kiteelna ah Pawl pisia leh pawlpi upate, Khua makai, sangsiate, leh minam vei a nasem khempeuh nong kihel hamtang nang ding un zahtakna lianpi tawhkong zawn uhhi. ZAM Candidate form pen ZAM zum ah kila thei ding hi.\nZAM Palai Siau nuamte Theih Ding\n1. Zomi kipawlna ZAM Card leh UNHCR Card nei mi hi ding.\n3. Mangpau/Malay hoihtak apauthei, agelh thei hi ding.\n6. EC teelcing angah peuhmah hunbitin asem theipah hi ding.\n10. A lunglut khempeuh in na Candicate Form uh Election Committee te tung or ZAM zum ah 12 May 2019 (Sunday) pan 30 May 2019 (Thursday) sungin Pawlpi/Khua makai te letmat thuhsa in apkhin hamtang ding.\n1. Rev. Gin Do Khup (Convener) : 012 340 6141 10. Rev. Pau Sian Piang 016 318 5296\n2. Rev. Thang Do Khen : 017 611 5622 11. Rev. Pau Sian Piang 016 318 5296\n3. Rev.Thawng Khan Sut : 016 6443 011 12. Sia Hau Thang 016 282 0189\n4. Rev. Gin Khan En : 017 334 176 13. Rev. Tuang Lian Khai 017 354 1590\n5. Rev. Khen Za Dal : 012 263 6330 14. Rev. En Cin Pau 018 272 3720\n6. Rev. Gin Do Khup : 012 340 6141 15. Rev. Go Za Suum 011 1151 2390\n7. Rev. Dai Sim Mnag : 016 615 7573 16. Pastor Daniel Vum Khan Mung 018 398 3110\n8. Pa Thang Za Khai : 012 621 2447 17. Rev. Thang Za Cin 012 661 0046\n9. Rev. Ngin Khat Thang : 016 334 7900 18. Simon Pau Khua Muan Lal 018 238 6204\nAni : 13 June 2019 (Thursday)\nAhun : 11:00AM Lunch, 12:00PM\nApplication Deadline : May 30, 2019 (Thursday)\nMin a pia nuamte in\n1. Rev. Gin Do Khup (Convener) : 012 340 6141\n2. Sia Kap Za Khup (ZAM President) : 016 383 8014 te kiangah kipia thei ding hi. Form pen ZAM zum ah zum hun sungin kila thei ding hi.\nIh omna Malaysia gam mi te ih anntan hun (Ramadan) pen May 5, 2019 pan June 3, 2019 sung hi ding ahih manin ih omna ah pilvangtak leh kidawm takin ih om ding thupi hi. Biakna tawh kisai hun sung ahihna tawh kizui-in amau muhna ah et lawmlo dingte kidawm kawm sa in pilvang takin om ciat ni.\nMalaysia om Zomipih a kuamaciat ih omna gam huih nun zia tawh kizui-in kidawm ciatni cih hong zasak pha pha ung. Kimat kihen hong tam mahmah in, amunmun ah oparasi hong lut pahpah ahihmanin vaksuk vaktoh,hawh suk hawhtohna ah kidawm ni. Ih omna veng kim veng pam ah zong kidawmsa in om ciat ni. Kiim leh pam a om mite in hong muh khialh loh dingin I om dan I khawldante kikem siam kawmsa in om ciatni. Vai thupi mahmah lobuang zong vakvak kei zaw leng hoih zaw ding hi. Grab tawh na vak leh zong na tuan ding motor hawlte hoihtak teelsiam lecin nang a ding hoih pen ding hi. A diadiakin mitamna munte ah tam vak kei leng ei ading hoih pen zaw ding hi. A zenzen in kimat kihen na khat natuak leh ZAM zum ah hong zasak pah in.\nUNHCR zum pan in phone hong kisap ciangin hong sap na mun (RSD,DSU/RST/RSC/OPE, DHS..etc) dong hamtang inla, bangvai tawh hong sam cih zong dot ding mangngilh kei in. Hong hopih uh natel kei leh ken pau tello hi ing cih hoihtak gen inla nang ih tel pau mah tawh hong sap kik na ding gen hamtangin. Telmel lo pi in kiho in aman ciangin koi mun bang bang vai tawh hong kiho cih telo in lungmangin na om sangin na ma vang zaw ding hi. Pau na telloh na hangin na vai buaina omlo zaw a, telmel lopi in na om na hangin hong buai huai zaw ding hi. Phone hong kiho ciangin hoihtakin kiging kawm sa in dawngkik in. Thudot hong neihleh zong na zum vai tawh akipelh lohding hoihtak ngaihsun kawmsa-in dawn -gkik hamtangin. Kam khat ih dawn khialhna tawh supna tampi piang thei hi. Hong sapna Department ih theih kei leh zum ih pai ciangin nawnkaina tampi om zelzel hi.\nIh zum vai ciat pen midang in hong huh theih leh hong pan pih theih tampi a om mah bangin ei mahmah in ih suksiat theih zong tampi om thei zel ahih manin ei vai ei mah in ih kin ding thupi ahihi.\nKum tampi ih ngak sa khat pen minute khat minute nih kiho na in hong susiathei cih phawk kawmsa in ih dawn kik theih ding leh ih tel mello kampau tawh hong kiho leh zong ih tel sitset kampau mah hong zatna ding uh ih nget ham ei lam pan mawh puak ahi hi.\nHUHNGETNA : Chin State khanglam Palewa Township sungah AA te leh Kawlgam galkapte kidona hangin mimal 1000 val bang galtai in om uhhi. Gamsungah bu in om uh ahih manin natna tuamtuam in bawmpah a, ann nek tuidawn ding leh zatui zaha ding tampitak kisam uh hi.\nHih galtai ih sanggamte a huh thei dingin Pasian in eite hong kem in thupha hong pia ahih manin lungdam ih ko a, tua tawh kizui in amaute ih itna leh ih hehpihna tawh ih kizawh zahzah panpih ciat dingin ih kizasak hi. Aci\n-mawh a hamsa mite tungah ih piakna pen Pasian tung ah a pia mah ih hihi. Huhna sum a tawm atam hilo in ih ngah zahzah pen 20 May 2019 (Monday) ni-in Malaysia a om Palewa makaite khut tungah ki-ap ding hi.\nPawlpi, Khua kipawlna leh mimal mahmah in hih sang gamte panpih nuam, huh nuam ing aci te in ZAM zum ah panpihna nong piak nading uh hong zawn phapha ung.\nPalewa galtai te ading huhna hong piasa teng\n1. ZAM zumpan RM300\n2. Lalta Khua Kipawlna RM100\n3. Nu Vung Tom RM20\n4. Pa Kham Kap (Gamngai) RM100\n5. Zomi Innkuan Rawang RM500\n6. Ngin Khan Lian (Mualbeem) RM100\n7. Mualbeem Innkuan Malaysia RM100\n8. Michael Khai (Suangpi) RM50\n9. MZCC Pawlpi RM1,000\n10. Gin Lo Piang (Haupi) RM30\n11. ZCCM (St. Francis BEC Klang) RM300\n12. Thang En Lian (Kawlzozang) RM10\nZAM ZUM KIKHAK DING : May 21-23, 2019 (Tuesday-Thursday) sung ZAM zum sung Electric mei line te kipuah nuam ahih manin zum kikhak ding hi. May 24, 2019 (Friday) ni pan a ngeina om mah bangin kihong kik ding hi.\nDAHPIHNA : Tuitawh Khuami, Zahlangh Beh Pa Tuan Khan Langh leh Nu Ngul Khua Man te tapa Pau Khan Khual in a na sepna Gua Musung, Kalentan pan in May 16, 2019 ni-in hong nusia a, a zanzan in Gua Musung, Kalentan ah kidelhpah in avai teng kibuaipih hi. Ih sanggampa luang hawm pen innkuanpih te lunggulhna tawh kizui in Kawlgam ah 19 May 2019 (Sunday) ni in kipuak ding hi. Ih sanggampa hong nusiatna hangin adah akap khempeuh Topa’n a lamdangin hong hehnem tahen. ZAM/ZSM pan in zong dahpih na ih pulak khia hi.\nNA UN VAI NAKAN NUAM HIAM? : Na UN vai lunghi mawh in kannop dotnop khat peuhpeuh nanei hiam? UN Department tuamtuam ah laigelhsak nopna neih leh ZAM Member te ading mangenlo in ZAM zum pan lai kigelhsak theiden hi. ZAM member ih cihpen ZAM Card bawl ngei cihbek hi loin UN card a neih khit hang in a renew/hingsak dente pen member hiden cihna hi. Refugee na kicih sam hang UN Card naneih naikei leh UN ten kami hongci tuanlo hi. Tua ahih manin Zomi nahih leh ZAM card bawl in.\nZAM ZUM AH KILEI THEI : ZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlai san, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuam te deih zahzah kilei thei hi. Tua bek loin khui tuamtuam leh anuai a laibu te zong kilei thei hi.\n1. Lian Suan Thang (Thalmual) Sungai Buloh Hospital\n2. Kham Sawm Piang (Tuizang) University Hospital PJ ah vai teng buaipih\n3. Ning Ngaih Nem (vangteh) Lourdes Medical Center\n4. Thang Sian Khup (Khampat) Serdang Hospital ah kiveh\n5. Mung Ngaih Lian (Vaivet) GHKL\n6. Mung Cin Mang (Anlangh) Klinik Kesihatan Kuala Lumpur ah kibuaipih\n1. Zam Lam Pau (Tuilangh) Kajang thong pan a camp puakna mun kikanpih\n2. Hau Lian Mang (Tongsial) Kajang thong pan a camp kipuakna mun kikanpih\n3. Thang Kap Mang (Tuithang) UN laidal tawi Oparasi tawh kiman in Jinjang Lockup pan ni 14 ciang hong suakta kik thei.\n4. En Sawm Pau (Paakzang) Jinjang Palik zum pan kitankhia\n5. Hau Suan Zen (Paakzang) Jinjang Palik zum pan kitankhia\nKIMAT KIHEN NA TUAK LEH : Zomi te sungah kimat kihenna na tuak zenzen leh hih phone no. ah na hopih pah in. Nang a dingin a kigingsa in om denhi. Sia Tuang Pu : 016 254 4093\nNASEP LAM TAWH KISAI :Zomi nasep neilote in nasep tuamtuam om hi. A lunglut leh dot nop aneite in Sia Khuppi— 016 3838 014, 011 3563 2059\n1. Gin Lo Piang (Haupi) RM50\n2. Michael Khai (Suangpi) RM50\nPrevious: A kiseel khialkha itna ~ Zam Thuam\nNext: Zangkong (Yangon) zinna tomkimcing ~ Samuel Mung Suantak\nOM Laibu zuakna MV DOULOS Tembawpi ~ Hau Za Cin


url: =Rohingya te huhna piading Malaysia Tembaw Yangon tungta ~ ZD :: ZOMI DAILY\nposted on 10 February 2017 at 10:57 am\nMalaysia kumpi vaihawmna tawh Kawlgam sung aom Rohingya te huhna piading in akhahkhiat uh “Nautical Aliya” kici tembaw pen zanni in Yangon tungta cih kiza hi. Nungkal Friday ni in Malaysia, Port Klang panin adingkhia hi a, kalkhat dektak khitciangin Yangon Port atungta ahihi.\nHih Nautical Aliya tembaw tungah nektheih leh zatui tuamtuam huhnavan bekbek akigawm in Tone 2300 bang puading ci a, tuate pen Myanmar leh Bangladesh gamsung aom Rohingya te adingin kihawmkhiading cihi. Yangon Port ah zanni nitaklam 3pm hunpawl in atun ciangin mi 100 val bangin Port ah nadawn uhhi.\nHih tembaw vaidawn lakah adiakdiak in kumpi thunei pawlkhat leh thukaikhawm Journalists honkhat kihel cih kiza hi. Zanni nitaklam in Chittagong, Bangladesh lam zuanin adinkhiat kiksawmpah hi a, ahi zongin khuahun hoihlo ahih manin, tuni Friday ni in Bangladesh lam zuanin dingkhia kikding uh cihi.\nHih tembaw Yangon Port atunlaitak in avadawn lakah Malaysia kumpi thunei Deputy Foreign Minister Datuk Seri Reezal Merican Naina Merican leh Malaysian Ambassador to Myanmar Mohd Haniff Abd Rahman tezong kihel uh cihi.\nKawlgam lampanin kumpi thunei Minister for Social Welfare, Relief and Resettlement Win Myat Aye zong vaidawn in kihel cih kiza hi. (Zomi te kumpi ulian kivaidawn bangdan in Kawl ngeina buansilh khawng kisilh thuahsak lianglo uh hihtuak hi. Zatding akilawm mahhiam 🙂\nMalaysia Tembaw sungah atuanglak panin akiteeltuam mi 29 zong tuakkhia uh a, Local Officials tetawh kihona neikhawm uhhi.\nMalaysia Deputy Foreign Minister pa in hihbangin Kawlgam in Yangon ah tembaw khawlkhuan nongpiak manin lungdam cih genkhia hi. Rakhine State sung aom Rohingya te panpihna puaktheiding ahih manun lungkim mahmah uhhi.\nRelated: Kawlgam aom Rohingya te huhna apuakding Malaysia tembaw kuankhiata\nYangon Port ah huhna van honpikhat suahkhia uh a, tuate Rakhine State sung aom Rohingya te adingin hawmsakding uh cih kiza hi. ZD Sawltak #zomidaily\nPrevious: Pasian maw Sesum (More Money Than GOD) ~ Tual Khan Suan\nNext: Eiffel Tower pen $21.4 Million bei in Bulletproof Glass tawh dai kikaiding


url: =Russia In S-300 Iran Zuak, Israel Patau ~ Thu Tatuam (Siyin News)\nRussia In S-300 Iran Zuak, Israel Patau\nWednesday, April 15, 2015 Israel Taw Kisai No comments\nIran ngam atu S-300 kici rocket namte Russia in zuak ahikom, Israelte ii patauna tungtawn Russia president Putin in tutuung azuak S-300 namte sia dona (attack) atu hi ngawl in kinanna (defend) system atu in akingealte zuak ci hi.\nIran ngam in factory nasepna khanto natu nuclear taw kisai ngam haat bel teng ii thukimna ngaa ahikom, Israel lungkim ngawllaitak Russia in hi ngalhiamte Iran zuak sasawn ahikom, lungkim ngawl het uh hi.\n1975 in Russia te ii vawt hi aa, 1979 ciang hong langh peuma hi.\nTutuung ah akizuak sia $ 800 million manh hi aa, 2007 laipek in thukimsa hi. S-300 te unit khat ii manh sia $ million 120 manh hi.\nS- 300 namte sia rader sung a awk tai 185 khualana ah aleang vanleang leh rocket tangte kap thei aa, tang 12 kizomh in kaap thei aa, pi 98,000 asangna dong kaapto thei in kison hi.


url: =Sexy Volumizing Shampoo TOP 10 searching results\nTOP 10 Sexy Volumizing Shampoo\nTOP 10 searching results for Sexy Volumizing Shampoo as seen on March 31, 2020\nSEXYHAIR Big Volumizing Shampoo, 10.1 Fl\nExtra Big Sexy Volumizing Shampoo 33.8 oz\nBig Sexy Volumizing Shampoo and Conditioner 33.8 oz\nSEXYHAIR Vibrant Color Lock Shampoo, 10.1 fl.\nSEXYHAIR Big Dry Shampoo, 3.4\nSEXYHAIR Big Volumizing Conditioner, 33.8 Fl\nSimilar Sexy Volumizing Shampoo Results\nCopyright © Wholesalion.com 2020 - The Best Prices On Sexy Volumizing Shampoo Online.\nSexy Volumizing Shampoo last checked shopping results on 31/03/2020


url: =Zomi Khuado 2016 Singapore nuamtak kizo :: ZOMI DAILY\nposted on 27 October 2016 at 4:50 pm Lomkholna: Hauzacin, Khuado, News, Singapore, Zomi\n23 October 2016, Nipini: Zingsang khua hong vak in zing nisuak silsel nuai ah Zomi khempeuh Khuado Bawl dingin lawptak in a lupna tung pan hong thoto uh hi. Maiphiat in hanawt in kisil sitset in puanhoih tawh kizem in Khuado Bawlna lam kizuan ziahziah hi. Zingsang nai 8:30am in Khuado Bawhlung sui dingin nungak tangval Khuado Tualpi zuanin kipai diamdiam a, a tung masasa in Nu Noreen Hong leh Pa Hang Khan Lian te nupa huan Buhman leh Be, Zasan tawh ne in; Nu Zam Lian Cing leh Pa Pau Lian Tuang te bawl Niangtui lim mahmah tawh ka khupsuk uh hi. Zingsang kiallap hong delh khempeuh in buhman leh niangtui dawn khit ciang Khuado Bawhlung sui dinga kithawiin bawhlung puan silh in kilaih ziahziah uh hi.\n1. Khuado Bawhlung: Zomite in, i gensa mah bangin, nidangin Khuado bawl ciangin gan kigo a, a phuk pen naupangte in sui in tual khu vengvang in kidelh uh a, tua mah naupang khanglaite in a khiatlah uh leh a ngaklah uh ahi hi. Tu hun ciangin nuntakna hong kisangkhaizaw deuhta ahih manin gan gawh ciang a phuk lak ding sangin bawhlung a lianzaw, a golzaw, a nuamzaw kingahta a, tua mah Zomite in zong Khuado Bawhlung in kizanga, khanglai thahatte in gualnopna in kinei hi. Zomi Khuado Singapore ah numei khempeuh bawhlung kituh in tualpi dim in kidelh ngeingai uh a, mi tamlua mahmah ahih manin bawhlung a sui kha vetlo zong om hi! Mai kum ciangin a pawl tuamtuam ah kikhen a suih dingin numeite in a lunggulh uh hong gen uh hi.\nKhuado bawhlung mah nuam kisa hiding, tuni tanin pheigolh, cigolh tampi omlai a, hun nuam zatkhop nite kimangngilh nailo hi.\n2. Khuado Ippi Sunga Kiguanga Tai: Pa Pau Lian Tuang thusiamna tawh ippi kang sungah khe nih guangin tai kidemna om a, nak nop mahmah hi. Nupi papi, nungak tangval in nuamsa in “upmawh sangin nuamzaw veh e” kici hi. Mai kum ciangin nuamzaw semsem ding hi.\n3. Khuado Dak Tum: Zomite in Khuado bawl masak laiin bang tumging tum masa uh hiam cih a kitheih pak loh hangin a gingthei tuamtuam na tum ding uh hi cih kiummawh hi. Zam leh Khuang a neih uh ciangin tuate tum in lasa uh a, lam in nuamsa uh hi. Dakbu a neih uh ciangin zong dak tum in tumging tawh lasa uh hi. A dak tum in a la sa uh a, ahih kei leh a dakbu bek tumin mihing in lasa lo in a lai ah khat lailen vasa bangin lam deeudeeu hi. Tukum Singapore khuado ah zong kilam deudeu a, dak kitum ahih manin Pu Lian Do Thang Ho te unau hun lai hong phawksak a, amau hauhna leh amau neih masak dak leh khuang, zamte tawh hun nuam kizang toto hi.\n4. Khuado Buangnai Kan: Zomi khempeuh adingin leitungah buangnaikual hong kibawl pen i tangthu ah “Na neu lai in bang tawh kimawl?” hong kicih ciang i gen ding khat a kibehlap ahi hi. Buangnaikual peh diudeu in a sau ciang khung in a langtuak pan mi nih in len in khuktan, kawngtan, laitan, dip tan, awmtan, ngawngtan, dintan, din leh sawktan dongin kilamto in kikan ngeingai a, nop mahmah hi. Kanteh kan banglo in ciangkang kikhung a kia ding cih omlo, buangnai hi a kikangin kidok thei ahih manin a kanzo paklote adingin zong a nuam khat ahi hi. Nungak tangval in kan ziahziah ahih manin nop mahmah a, kikholhna khat ahih banah ‘naupang lai’ phawkna khat suak hi. Kap buanglo e 🙂\n5. Sikkeu Peklum Tai: Zomite in pupa hun a keuphal i zatte damdam in hong kilaih in nitumna lamte sikkeu i zat hong tuntoh ciang, mikangte hong tuntoh ciang, kimawlna, ciammuihna nam hong kidang hiaihiai a, nidanga ling kineih a i dian ngeingaite banglo in sikkeu muam a a sungah peklum koih in tai kidem khawng hong omto hi. Peklum pen pum in kihual valval in kho lo a, sikkeu sung pan kia pahpah ahih manin tai kidemna dingin a lem mahmah khat suak hi. Tai kawma kidop kul, dam tai lua leng lah midangte in hong makhelh ding hizel; lungduai leh lungsim zatkul kidemna khat ahi hi. Khuado bawl ah kihih thei ahih manin a kidemte bek hilo, a ente mahmah in thangah sem hi; nuihna ding zong om kawmkawm ahih manin.\n6. Tui Kiden: Zomite in nisa nuai ah nasem in khua-ul luang in gim mahmah in a om ciang tuidam kiang ngai in tuivot Zodamtui luang sialsial lunggulh uh hi. Zomi Khuado ah zong Nisa lua mahmah ahih manin a tawpna ah khua-ul kai teng a sawpsiang ding, a sa pan a vot hiuhiau ah a pumpi a tawldamna dingin saphuklai sungah tui thun in numei pasal, nupi papi, a tek a khang kideng ngeingai in pumpi kawt piikpeek in tuibuk lam kizuan a, nuam kisa mahmah hi. Tuibuk sungah kisilna ding tui vot hiauhiau tawh na kizomsuak ahih manin nisa nuaiah khua-ul teng bei in tawldam pah a, lungsim nuam in pumpi tawldam hi.\n7. Zomi Khuado Ciamnui Pawl: Khuado bawlna ah a kingak lah mahmah lak pan khat ahi, ciamnuih gualnopna hi. A sungah bangteng kigen cih bel gen kei ni in (a kihelte meetna tua mah ahih manin) ciamnuih bawl siam Pa Cin Hau Mung, Pa Pau Lian Tuang leh Tg. Kam Lian Tuang te in mipi hong nuisak ziahziah a, gilvun na liangin ki-ip taitai hi. Khuado picingsak in Zomite a gualnuam thei minam ihihna hong lak hi.\n8. Zolia leh Zotang Kitelna: Hun sawtpek pan a kigenkhol Zolia leh Zotang kitelna pen nuamtak, picingtak leh etlawm takin kizo thei hi. Tg. Lian Sawm Siang @ LSS Photography in Nipini thumvei Zolia leh Zotang a kihel ding khempeuh pakhuan ah maan zaih in paipih a, a maan uh Facebook ah koih in tua lai ah mipi in hoih a sak uh teel mengmeng uh a, a tam ngah pente 10 tuak kitengkhia in a tawpna ah mi thum pan mi khat tuak kitel hi. Hong makaih Tg, Kam Lian Tuang, Lia Sm Niang Sian Muang te lah siam uh ahih manin nopci in hun limci mahmah a, mipi maitai, khut beng in kipahtawi ziahziah hi. Zolia leh Zotang te puanhoih silh a, saihadial puanpak leh zosingteh eng puan silh a hong vakkhawm hialhial khawng i muh ciangin Zophualva dungsun lia leh tangte hi hang cih hong phawksak hi. A maante leitungbup zel in kisuaksak ziahziah khin hi.\nZolia: Lia Nem Ngaih Lun, Suangzang\nZotang: Zam Khan Sum, Pidawtha\n9. Zomi Khuado Thugenna: Pa Pau Khan Khup, Vice President, Zomi Innkuan Singapore in Khuado, Sialsawm, Lawm annek, Tualbawl, Khuabawl, Sawngbeng, etc cihte a banban in power point tawh hong lah kawmin gencian suk pahpah a, theih nuam in tel nop a, Zolia ngah Lia Nem Ngaih Lun bangin ‘tun tel semsem ing,’ ci pah hi. I zakzaksa, i theihsa ahih hang mit tawh i muh bil tawh i zak tak ciang kitel semsem hi.\n10. Zomi leh I Mailam: Zomi khempeuh in tuni in Khuado nuamtak i bawl hangin i mailam i khual loh phamawh ahih manin mailam ah minam leh gam adingin bangteng kalsuan ding, bangteng sem lai ding ihiam cih thugenna Pa Hang Khan Lian in deihtakin hong nei a, mipi dai dide in thu kingai hi. Ama genna ah, “Zomi khat in kawlgam suahtakna lak ding laitak in Zogam leitang lo ciing 20 tawh a kipawl hi hang (Each Zomi bring 20 acre to join the Union of Burma at the time of Independence),” ci hi. Tua cihnopna in, Kawlgam ah suahtakna lakhawm ding ci a Panglong Agreement Thukimna a kibawl laitak in Zogam ah mihing omzah Zogam leitang zaina tawh i khenkhap ciang mi khat in lo ciing 20 taang bang a nei hi hang; tua teng khempeuh gawmkhawm in suahtakna a lakhawm hi hang. Tua manin Zogam a nei hi hanga, tua tawh i kipawl hi. Tua banga i kipawl ciangin i leitang i gawmtuah mah bangin gam leitang pan piang hauhna meetnate zong a ne khawm, a zeek khawm dingte hi hang, cihna hi. A kul leh makaite in hong gel dinga, Zogam a tuamin Zomi State in ding lel ding hi hang, i lo ciing 20 ciat gawmkhawm kik leng. Zomi mailam limci semsem hi.\n11. Zola leh Zolam: Zomi na hih nak leh Zola sa thei, Zolam lam thei na hih ding a peelmawh ahi hi. Tua pen a niampen, a tawmpen ahi hi. Zopau pau thei, Zolai gelh thei, Zomi vai khempeuh thei ding cih pen a niampen, a hi ding limlim ahi hi. Zomi Khuado ah zong Zola gualnuam takin kisa in kikawi in kilam ziahziah a, lamngui kai in Khuangtum: Pa Pau Khan Khup leh Lasam Tg. Lian Sawm Sing leh Lazui Lia Muan Siam te makaihna tawh nuamtak in nailang sung kilam a, nuam mahmah tase leh hun in hong ngaklo ahih manin “Mai Kum Ciang Kimu Kik Ni” ciin kihial bawl phot hi. A omlai khempeuh in maan kizaih khawma, mipi maan zaih a nunung pen hipah hi (tukum Khuado adingin).\nA. Do na lingling do na lingling e, Gual in kumkhua do na lingling, do na lingling e.\nB. Gual in kumkhua do na lingling e, Do han ah naubang va kap ta’ng, bang va kap ta’ng e.\nA. Tukawl tawi kumkhua i khenna, Ningzu khum leh aisa aw e,\nB. Ningzu khum leh aisa aw e, Khan kumsawt ciamlai leng aw e.\n12. Khuado Ankuang Um Ziahziah: Zomi Khuado ciang annek mah a kingaklah pen khat ahih mah bangin a pai khempeuh in ankuang lim mahmah Pyidawtha khua mi khempeuh in hong vak uh ki um ziahziah a, kiphu ziahziah, kipelh ziahziah in nuamtak in hun kiman thei hi. Maan zaih na leh kiholimna hunnuamte mailam ah gentoto lai ni.\nLungdam Thu: Zomi Khuado Singapore ah kibawlna dingin a kisam banga vai tuamtuam ah a pang khempeuh tungah Zomi khempeuh tangin lungdam kong ko uh hi. Nang hangin Zomi leh Zogam a paallun semsem ding hita hi.\nNuam Panpan ei Guai. Nuam Semsem ei…\nMai Kum Ciang Kimu Kik Ni.\nPrevious: ZOLUS Magazine Nambat 20 kngah tading\nNext: Malaysia nupi khatin atanu mipi muhding in sikkual tawh khihcip\nI Lungtang/sim Sang Lian Zaw ~ Rev. Zam Khat Kham\nNu Ngai Hau Cing hong nusiat tungtang hong lainatpih te lungdam kohna


url: =SSRN HEN: Welfare Theory (Topic)\nHEN: Welfare Theory (Topic)\nNumber of pages: 8 Posted: 13 Jan 2015\nWhen COVID-19 Met Social Media Platform: A We-governance Practice in China\nNumber of pages: 23 Posted: 27 Mar 2020 Last Revised: 26 May 2020\nHealth Conditions, Health Seeking Behavior and Experiences of Selected Parolees in Region 10, Philippines\nNumber of pages: 10 Posted: 16 Apr 2009 Last Revised: 19 Oct 2011\nOliveth Jumalon Pajente-Pelagio\nNumber of pages: 33 Posted: 21 Apr 2020\nTeller Machines of the Digital Economy: Blockchain Interaction Units (BIU)\nNumber of pages: 23 Posted: 21 Apr 2020 Last Revised: 01 May 2020\nManagement Science, Vol. 66, No. 2, pp. 622–641, February 2020,\nJohns Hopkins University - Carey Business School, University of Texas at Austin - McCombs School of Business and Carnegie Mellon University - School of Computer Science


url: =NUMEI LE AIDS. Sianu Vung Deih Cing - Laibu Saal\nHome > Thuluui/Articles > NUMEI LE AIDS. Sianu Vung Deih Cing\nNUMEI LE AIDS. Sianu Vung Deih Cing\nNumei le AIDS\nSm Vung Deih Cing, B.A(History),\nAIDS ngahloh nadingin AIDS thu thei in!\nLeitung ah AIDS natna a piangsak lungno HIV (human immunodeficiency virus) le tua lungno hanga a damkik thei nawnlo natna AIDS (acquired immunodeficiency syndrome) tawh a nungta mi then 20 (lakh 200 or 20 million) tak pha hi, cih na theikha hiam? Tua then 20 sung pan a kimkhat pen leitungbup cidamna lam a sai World Health Organization (WHO) te in numei hi ci-in na ciamteh uh hi. Tua ahih manin, numei le AIDS cih thulu tawh hih lai kong gelh hi. Numeite in HIV/AIDS thu limtak i theih ding kisam ka sa hi.\nMihing sisan sungah natna a piangsak thei lungno nam khat HIV kici a om ciangin tua HIV lungno in natna a dal thei sisante susia-in a damkik thei nawnlo ding natna AIDS kici piangsak hi. Tua HIV lungno a nei khempeuh in AIDS natna ngah pah khin khollo napi, a tamzaw in a ngah hamtang uh hi. A ngahkha khempeuh lah damkik cih om lo hi. Tua ahih manin HIV lungno ngahkhak ding kidophuai a, AIDS natna ngahloh nading a bulpi ahi hi. HIV lungno a that thei zatui kimu nailo a, ahi zongin AIDS natna ngah pah nading panin themkhat a ziakaisak thei zatui bel om hi. Tua zatui min antiretroviral kici hi.\na. America ah HIV lungno le AIDS natna: America gam cidamna lam a saipawl Centers for Disease Control (CDC) te in a genna ah kum 2002 kumtawp tanin AIDS natna nei khangno le picing numei 159,271 phazo hi. Kum sawmlesagih sung, 1985 pan 2002 kikal sungin USA gam ah numei AIDS natna nei a zah li-in tam hi ci-in kiciamteh hi (7% to 26%). Ahi zongin hih kum sawmlesagih sung mahin zatui antiretroviral therapies tawh kidalna hangin HIV lungno nei za ah sawmlesagih (17%) in AIDS natna ngah lo hi. Hih zatui nekna panin HIV lungno in AIDS natna a piangsak ding pen khakcip ahih keileh ziakaisak hi dingin ki-ummawh hi. America ah AIDS natna ngah za ah sawmte pen numei kum 25 sanga naupangzaw vive ahi uh hi. A gambup numei lakah Spanish le mivom za ah sawmnihlenga sangin tawmzaw uh a, tua za ah sawmnihlenga sung pan AIDS natna nei za ah sawmgiatlenih sangin tamzaw leuleu hi. Spanish le mivom numei za lakah 82 in AIDS natna nei uh cihna hi.\nb. Singapore ah HIV lungno: Kum 1994 August kha-in zato lam siamte in a kan uh ciang Singapore ah numei HIV lungno nei a masapen 1986 kumin kimu hi, cih na gen uh hi. 1991 zawh lam ciangin tua lungno nei numei tam semsem a, 1993 kum ciangin mi 16 pha in, tua 16 lak pan 14 te pen numei le pasal lupkhopna (omkhopna) pan kilawh hi. Mi khat in sisan kipiakna pan ngah a, a dang khat in zatui hoihlo kisutna pan ngah hi. Numei 8 inn nupi hi a, a dang nihte a pasal uh si zo hi. Nupi 8 in nasep nei a, tua lak pan mi 5 in AIDS natna hangin nasep zom zo nawn loin tawp a, khat in a nasep tawpin a innkuan kem hi. Hih AIDS natna nei nupi a tamzaw sangkahna kician nei lo, laitan sangpi nei omlo uh hi.\n1. AIDS kici bang hiam?\nHIV lungno mihing sa sungah a lut ciangin a damkik thei nawn lo ding natna khat piangsak a, tua lungno hanga damkik thei nawn lo natna pen AIDS kici hi. Zolai-in mikhat in hih bangin a khiatna gen hi: Anbang Itna Damtheilo Sihna!\n2. AIDS natna ngah nading hun bangtan sawt hiam?\nHIV lungno a nei khat in AIDS natna a ngah dong hun bangtan sawt hiam, cihna ah a tamzaw in kum 8 pan kum 10 sawt hi.\n3. HIV lungno nei le AIDS natna nei a kilamdanna bang hiam?\nHIV lungno ngahte in AIDS natna ngah pah lo a, AIDS natna neite HIV lungno khangcing ta cihna hi. Mihing sa sungah natna om ding a dal tuisikte HIV lungno in dawn kang in, a dam thei nawn lo ding natna AIDS piangsak hi. HIV lungno nei khat AIDS natna a ngah mateng (HIV lungno a picin mateng) mi cidam ngeina bangin thahatin melhoih a, ankam limin, kigensiat nading nei vet lo hi.\n4. HIV lungno koi pan kingah hiam?\nHIV lungno ngah za ah 80 sanga tamzawte in numei pasal omkhopna pan hi. HIV lungno ngah theih nading omdan hoih lo khempeuh lak pan a kikem lo peuhmah HIV lungno a ngah ding ol mahmah hi. HIV lungno ngah theihna pawlkhat a nuai-ah gualsuk ni.\na) HIV lungno a neisa khat tawh numei pasal omkhopna pan\nb) Zatui khamtheih zangte in kisutna phim a zatkhop uh ciangin\nc) HIV lungno nei nupi in a ta nawitui a piakna pan\nd) HIV lungno omna sisan le sisan nam kipiakna pan\n5. HIV lungno bangci kilawh hiam?\nLeitungbup ah HIV kilawhna a tampen numei le pasal lupkhopna pan ahi hi. Za ah 90 pen hih banga numei pasal thangtatna pan kingah hi. America ah za ah 42 pen numei pasal thangtatna pan kilawh a, za ah 21 pen zatui kisun (drug abuse) pan kingah ahi hi, ci-in kum 2002 tawp lamin kiciamteh hi.\nHIV lungno pen numei le pasal thangtatna pan kingah himah leh hun tamzaw ah numei in ngahbaih diak a, pasal in ngahhakzaw hi. Numei zunthakna a naalsak nap tawh a kibang a man ditdiat tuite (viginal secretions) hangin numei in HIV lungno ngahbaihzaw hi, ci-in kiciamteh hi. AIDS natna a kimuh cil lai in, sisan kisam a om ciangin sisan le cituite HIV lungno om le omloh kisit masa ngei lo ahih manin mi pawlkhat in sisan kipiakna pan HIV lungno na ngah uh hi. Sisan siangtho lo kipiakha cihna hi. HIV lungno kingah theih dan pawlkhat gen lai ni.\na) Zatui khamtheih kisutna pan\nb) Zatui khamtheih kisutna phimte zatkhopna pan\nc) Pasal le pasal omkhopna pan\nd) Sisan, pasal bawtui le numei zunthakna a kawtsak tuite kisawhkhakna pan, ahi zongin khua-ul le ciltui pan kilawh thei lo (body fluids such as blood, semen or vaginal secretions but not sweat or saliva)\n6. Numei in HIV/AIDS neileh bangci kithei hiam?\nAIDS natna a piangsak HIV lungno a nei numei pawlkhat in tua lungno nei ahih lam zong kithei pah lo hi. Ahi zongin HIV lungno a nei peuhmah in a theih nading honkhat om hi, a omdan uh pawlkhat kikhek hamtang ahih manin, tua bang a kitheih baihna nam thum om hi.\na) Numei zunthakna ah meima le liamna om den hi\nb) Numei zunthakna ah tuisik luang den, kawt den\nc) Numei kalkawmah natna khatpeuh om leh damsak kik ding ol lo.\nTua lo adang pawlkhat pan zong numeite in HIV lungno nei hi cih kitheithei hi.\nd) Numei zunthakna ah meima dam thei lo om den\ne) Numei zunthakna sunglam (taisung) meikang bangin sa den (pelvic inflammatory disease, PID)\nf) Zunthakna pan tui luangkhiate a mel kidang\ng) Zunthakna le a kiimteng thakin bawk\nh) Zunthakna kiim le a sunglam keugawin kilip\ni) Zunthakna sung khempeuh zuul gawp\nAtamzaw ah, numei in HIV lungno a ngah ciangin a ngah pan khakhat sung khawngin bukvei bangin khuh kheuhkheuh uh hi. Mi pawlkhat leuleu in HIV lungno a ngah pan kum tampi sung ngah ahi cih a kitheih nading bangmah kilangkhia lo hi. HIV lungno a ngah zawh ciang natna khatpeuh ngahkik leh tua natna uang semsem a, a nuai-a bangin a natna kilangkhia thei hi.\nj) Gawl sung bawk, lenuai bawk, khaal bawk cihte hong kipan hi\nk) Khuasik cisa dam thei loin zan ciangin khua-ul kai den\nl) Anngawl hang hi loin gawng hanhan\nm) Thazawm den, tha nei lo (thabei)\nn) Ankam lim lo, sungpai, sungkhawh, ektui den\no) Kamsung na-in bawk, tangsiat bangin kang tiptep cih bang om den hi.\n7. HIV lungno pan AIDS natna ngah cih bangci kithei hiam?\na) HIV lungno a ngah khat in tua lungno ngah hi cih zong kithei lo hi.\nb) Tua zawh a sawt loin cisa, kamsung pol, vun tungah cithak nei cih bangin om hi.\nc) Hih bang nopmawhna omte dam zel, kilangkik zel cih bangin hun sawtpi kivei hi.\nd) Tua zawh ciangin gawlbawk, lenuai bawk, khaalkawm bawk cih bang om hi. Hih in khathum sung bang sawt hi. Hih bang hong om ciangin HIV lungno khangcing dekta, pumpi hatna le natna dal zawhna kiam cihna hi a, AIDS natna picing kingah tading cih a kilatna hi. Hih hun ciangin natna neuno bukvei nangawn pumpi in dal zo lo ahih manin lungtang, mit, gilpi, vun le thagui natna cihte tawh kizom suak a, pumpi tawh kilawi nawn lo ahih manin pumpi thazawm den ta hi.\ne) Cisa, ankam lim lo, sungtholh cihte in bawm den ahih manin gawng semsem a, thakiam deuhdeuh hi.\nf) Hih bang hun ciangin mi pawlkhat in sameng natna (cancer) zong ngah thei hi.\ng) Hih banga HIV lungno a nei khempeuh in midang lawh theita hi.\n8. HIV lungno olno a kilawh ziauziau theih ahi hiam?\nHIV lungno pen innsungah tenkhopna pan kilawh thei lo hi. Ekbuk, ankuang, le umlekeute zatkhopna pan kilawh thei lo hi. Tuibual khopna pan kilawh thei lo hi. Puansawpna van zatkhopna pan zong kilawh lo hi. Zum nasep khopna, sangkah khopna cihte pan zong kilawh thei lo hi. Tho le ganhing pehna pan kilawh lo hi.\n9. HIV lungno nei le neilo bangci kithei hiam?\na. HIV antibodies test pan kithei: HIV lungno ngah ciang a piangtawm HIV antibodies neih le neihloh etna panin HIV lungno neih le neihloh kitel hi. HIV antibodies pen HIV lungno a ngah zawh a sawt loin mihing pumpi tungah piangtawm hi. HIV antibodies a om leh HIV lungno nei, HIV antibodies a om keileh HIV lungno nei lo cihna hi. Atamzaw ah HIV lungno ngah pan khathum sungin HIV antibodies piang hi. Ahi zongin khat veivei antibodies piang pahpah lo thei ahih manin HIV antibodies om lo cih man bek tawh HIV lungno nei lo kici thei lo hi.\nHIV antibodies a kimuh leh HIV lungno om takpi hi cihna hi a, ahi zongin AIDS natna ngahta cihna hipah lo hi. AIDS natna pen HIV lungno a khangcin ciangin a damkik thei nawn lo ding natna hi bek a, HIV lungno nei khempeuh AIDS natna nei hi lo hi. HIV lungno pen a picin ding a kidal pah keileh AIDS natna ngah pah ding cihna hi. AIDS natna ngah tampi in sameng natna (cancer) zong ngah khawm hi.\nb. Sisan le sa sungah tuisikte etna pan kithei: Sisan le ciitui (pumpi sunga tuisik omte) sitna pan HIV lungno neih le neihloh kitel thei hi. Hih etna pan HIV lungno nam nih HIV-1 le HIV-2 om le omloh kitel thei hi. Hih bang sisan le ciitui etna in minit 20 bang bei hi.\n10. Bang hangin HIV lungno neih le neihloh etsak kul hiam?\nKi-etsakna panin HIV lungno neikha hileng cih lunghihmawhna beisak a, neikha ihih leh a dalna zatui nek pah ding hong theisak hi. Mailam kikepzia ding zong kitelpah hi. Numei pasal thangtatna pan kikep a kul dan le, ta le nau neih ding zong kikep a kulzia hong telsak hi. Cidamna hoihtak neih a kul dan hong theisaka pumpi cidam a kisapzia hong telsak hi.\n11. Sisan hawm leng HIV lungno ka ngah thei hiam?\nSisan piakna phim le thawlte siangtho hi peuh leh HIV lungno kingah lo hi. Phim le thawlte khatvei zat khit ciangin pai pah ding.\n12. HIV lungno ka ngahloh nadingin bangci kikep ding?\nKoppih khat bek nei ding. Numei pasal thangtatna pan kikem siangtho ding. A thangtat nuam numei le pasalte tawh kipelh ding. Zatui khamtheih kisun lo ding. Sisan piak ciangin phim le thawlte siangtho ding, mi zatsa zang lo ding. Sisan le ciitui a siangtho bek sang ding, zang ding. Kisutna phim khatpeuh zat ma-in siangtho takpi hiam cih tel masa ding (use sterilized needles and piercing matenials only).\n13. Numei pasal kizopna siangtho kici bang hiam?\nNumei pasal kizopna siangtho cih ciangin numei le pasal sung pan hong luangkhia bawtui le ciituite kisawhkha lo ding cihna hi. Hih bang ahih theih nadingin atuamna (condom) zat ding cihna hi. Numei pasal omkhop ciangin zu kham lo ding.\n14. HIV lungno nei ka hi cih thei leng bang ka lawh dia?\nHIV lungno nei na hih lam na kitheih leh zato ah HIV/AIDS lam a siamte kiangah pai pah inla, kivelsak in. Na sisan sitsak inla, zatui le kikep dingdan dong in. Numei pasal omkhop kidaangin pelh inla, sisan le ciitui midang zat dingin pia, hawm kei in. Nau neih ding pelh in. Tha neih nading le thahat nadingin anhoih ne inla, na cidam nading hanciam semsem in.\n15. AIDS natna a damsak thei zatui a om hiam?\nTu ciangciang ah AIDS natna a damsak thei zatui kimu nai lo hi. Zatui pawlkhat NRTI kicite AZT, ddl, ddC, 3TC, d4T le protein inhibitors kici honkhat le NNRTI te in AIDS natna ngah ding ziakaisakin pumpi cidamna hoihsak tuam bek a, damsiangna bel pia lo hi. Zatui bang hoih ding ci-in a kizon san laitak hi.\n(Nu Vung Deih Cing in Yangon General Hospital pan Diploma in Nursing and Midwifery a zawh ciangin University of South Australia pan Bachelor of Science in Nursing zo leuleu a, tu laitak Singapore ah sem hi.)\nZYA - Myanmar in Zomi eLibrary / Laibusaal ading in phalna hong piak ahi hi.\nZYA Tin Jubilee Magazine Laibu (2005-2015)\nItem Reviewed: NUMEI LE AIDS. Sianu Vung Deih Cing Description: Rating: 5 Reviewed By: Cinpu Zomi


url: =Zo vontawite laitual lenna Swe-tui vangkhua – 1 :: ZOMI DAILY\nZo vontawite laitual lenna Swe-tui vangkhua – 1\nposted on 19 July 2016 at 7:00 am Lomkholna: Article, Suangkhenpau\nZomite pianna gamnuam itlo-ngailo hi peuhmah lo-in nuntakna hamsatna hangin gamtuamtuam ah ih pai hi. Ih gam ih lei hong ukte’ bawlsiatna hangin zong a tung ih om hi. Ih lam kiatna leitang ih Zogamah ih innteekzo kei hi. Va-ak anne bangin ih dipkua den hi. Sweden gamah pianpih laizomte a om diam ci-in ka dawp kiaukiau leh Leilum pan U Cinno (Nang Khan Cin) tawh email tung tawnin ka kiho kha aa, Zomi Innkuan Sweden tawh kimuh nopna ka gen ciangin amau zong hong kikum uh aa, hong lemtang pah hi. Sweden gamtung Zo mite’ innpi ahi Sia Lian Do te zong na om ahih manin senpi mahmah hi. Amah ZISweden ah thuvanpi hi a, u Cinno in thuzeekpi a sem ahi hi.\n14 May 2011 ni-in amaute thusiamna leh deihsakna hangin meileng tuangin Stockholm panin mipihte’ omna Ljusdal khua ka va paitoh leh Sia Lian Do, U Cinno leh England panin hong hawhpak sia pauno (Sia Zam Heh Pau) makai-in laizom zomi khangnote in hong na dawn ngeingai uh aa, ka pianna nulepa, sanggam ulenau leh Zogamnuam a mu bangin ka kingaihsun a ka lungsim hong zenlua mahmah ahih manin, ‘Zo vontawite’ laituallenna Swe-tui vangkhua,’ ci-in ka lungsim sungah hong kilo niloh hi.\nSia Lian Do in a motor hoih mahmah maibukah hong tuangsakpah lian aa, zinmangpi muak bang lianin hong dawn ahih manin ka lungdam pha mahmah hi. Cope Topa’ jubilee khit –aa thang Zolukhu khat khu ka hih manin Khaipi in, ‘Sia aw na lukhu hong nusiat in,’ hong ci aa, ‘A hoih zaw omlai,’ ka cih leh nang-aa bek deih hong cih ciangin Sweden te’ bawllung siampa Zlanta Ibrahimovic bang ka phawk peuhmah hi. A nitak ciangin bawngsa sungkua a kizohuan ngiat tawh hong vak lian mawk uh ahih manin Zo ngeina a bawlbawl bangin ka kingaihsun hi. Kamphen kullo Ciimnuai mi 50 bang om ahih manin Sweden gam pen Zo vontawite’ laitual lenna taktak ahi hi.\nKhualzin Theihna Thugui\nMyanmar Institute of Theology (MIT) leh Stockholm School of Theology (THS) te in sangnaupangte´ thutawkna khan nading sinkhopna(joint program) khat 2010 kum beikuanin nei uh hi. Tua manin MIT ah “Peace Building: Theory and Practice” cih thulu (elective) khat sangnaupang mi 8 teelkhia-in hong sinsak uhi.Sangnaupang a ut khempeuh in siau aa, interview-aa kiteel ahi hi. Hih thu sinna tung tawnin Sweden gamah khual a kizin thei ahi hi.\nPeace Study Centre panin staff nih tawh mi 11 pha-in Revd Dr Maung Maung Yin, Vice principal, MIT, in hong makaih hi.THS panin Prof. Kjell –Åke Nordquist in tavuan hong la deuh hi. Sumlepaii tawh kisai-in Sweden International Development Agency(SIDA) in a bei khempeuh hong huh ahih manin visa fees nangawn hong kimap hi. Zomi 6 lakah Ciimnuai mi kei ka kihel kha hi. Kachin 1, Kayah 1, Kayin 1 leh Kawlte 2 hi ung.( Khen nihna pan tomlak pak)\nThai Airways (TG ) leh Theihhuai Thu\nMay 5,2011 ni-in TG 304 tawh ka zinkhia uh hi. Kawlgam ah Sweden Embassy omlo ahih manin Bangkok ah zan khat giakin Schengen visa ka siau uh aa, ngak kullo-in ka ngahpah uh hi. Schengen visa cih pen European Union sungaa kihel gam 14 pai theihna visa ahi hi.Bangkok International Airport pen theihsa ciat mah bangin nasia sim ahih manin a thu ka kan leh , ”Mid-1960 kimin Kawlgam in tua International Airport bawl theih nading a ngah linlian hinapi’n U Ne Win in nolh hi,” ci-in hong kigen hi.\n‘Pammaih tak ei! ma taw,’ ka ci bek hi. Hih Thai International Airport pen 1960 kumin Bangkok ah a kilam hi takpi aa, tu-in jet vangleng 85 tawh leitung mun tuamtuam 72 bangah khualzinte puak uh hi. 2010 kumin khualzin min awn 18 om hi, ci uh hi. YANGON-BANGKOK tai 368 bang kigamla aa, nai khat val deuh bek kileng hi.\nBANGKOK pan STOCKHOLM\n6 May, 2011 nitakin TG 960 tawh BANKOK SUVARNABHUM pan ka leng kiaukiau leuleu uh aa, nai 10 leh minute 40 bang ka lenkhit ciangun ARLANDA Airport,STOCKHOLM cidam takin ka tung uh hi. BANGKOK- YANGON- CULCATTA-LAHORE-MOSCOW khuapite kikantan deudeu-in STOCKHOLM khuapi a kitung ahi hi. Tai 5157 bang kigamla hi. Tuipi pan a sanna pi 39000’ ngenin vanleng leng aa, nai khat in tai 569 mph tawh leng hi.STOCKHOLM tun tak ciangin hong kidawn aa, na khempeuh a thak vive-in kimupah hi.\nTeologiska högskolan stockholm (THS)\nTHS ah hong giaksak uh aa, tun cil aa kipanin lecture kingaipah ngekngek hi. Kongkhak hondan, coffee dawndan, leh Swedish an nekdan ka sin uhi. Tui khempeuh dawn theih lian hipah hi. Tuilum leh tuivot deih bangbang zat hi pah hi. Muh ngeiloh theih ngeiloh vive ahih manin a nuihzakhuai tampi ka tuaktek uh a, coffee leh jurgot a dawnkhawmkha tawh, niangtui leh coffee hel a dawnkhawmkha tawh, tui salua tawh a kisilkha tawh ka om phengphang uh hi.\nAktui kang pawl in meikhusak lua ahih manin alarm hong hampah zeza hi. Ka ciah ma-un bel ka siamtekta uh aa, tun bel ahih leh mangan nekzawh ding bek in sam zawta hi. THS sang pen Tuiphum, United Methodist leh Mission Covenant Church cih pawl nam thum kipawlkhawmin a huh uh ahi hi. Hih thu pen thangah huai ka sa mahmah hi. Bek tham lo-in tua pawlpi thumte a sawt lo-in hong kigawm ding aa, United Church khat hong suak ding hi.\nLeitung Khristian Pawlte’ kipawlna tuamtuam BWA; WCC cihte ah kipawl ding uh aa, Local pawlpite in zehsak thu(ordinance) ah amau san dandan zat theih dingin lungkim tek uh hi. A ettehtak kipawlna khat hi dingin ka lamen hi. Hih bang a piantheihna pen a khangnote un na a sepkhopkhop man uh, ci uh hi.\nLecture-te zong zaknop thei mahmah aa: Theology, Human Dignity and Church Work, What does it mean to be a minority?: An International Law Perspective, Social Work and Global Realities- Human Trafficking and Diaconal Work, Friction or Freedom?: The Church and Its Conflicts, State Formation and Ethnic Identity, The Sami Council- Indigenous Rights and Political Realities, leh Being Sami, Living Sami, Believing in Sami cih thulute mun tuamtuam ah khualzin kawikawi-in ka ngai thei uh hi.\nRevd Karin Wiborn tawh Holimna\n10 May, 2011 ni-in Swedish Baptist Union-aa thuzeekpi sem Revd Karin Wiborn(Numei) tawh ka kimu uh aa, “America gam peem Swedish sangmangte in ko Zomite lungdamna thu hong hilh hi, “ ka cih leh, “ nungin zong Dr Simon (Sia Enno) in zong hong gen,” hong ci hi. Tua khitteh tu kuma kipan , “No Zomite Pasian’ thu ah hong kem dingin ko Baptist Union in pastor khat ka khan ding uh hi hong ci hi. I sanggam Khalkhate khat hih tuak hi.\nNitak lamciangin khuapi sungah ka vak kawikawi uh aa, Noble Museum, King’s Palace, Concert Hall leh City Hall-te ka va en uh hi. Noble prize a kipiak ciangin Concert Hall ah kipia aa, annek pihna City Hall ah kumpipa leh prime minister-pa makai-in neihpih uhhi. Tua khit ciangin WCC in 1968 kumin Meetingpi a neihna a nasia mahmah Cathedral ka va en uh hi. Tua biakinnpi Scandivinia gamte lakah university ham pen Uppsala university huang sungah om hi. Suang Khen Pau\nPrevious: Lampika leh Lungsimka ~ JK Kam\nNext: Gamdang zinna: England paina ~ Rev. Khup Za Go


url: =Zekhariah 3 | Siantongluan.net\nZekhariah 3 |\nTopa in maang hong musak a, Topa vantung mi mai-ah siampi lianpenpa Joshua mawhna a zong dingin a kiangah Satan zong a om ka mu hi.\nTopa vantung mi in Satan kiangah, "Satan aw, Topa in nang hong mawhsak hi. Jerusalem a it Topa in nang hong mawhsak hi. Hih Joshua pen meikhuk sung panin a kiteenkhia singkhuah tawh kibang hi," a ci hi.\nJoshua ahih leh vantung mi mai-ah ding a, puan a nin mahmah a silh hi.\nVantung mi in ama sawltak van midangte kiangah, "Hih mipa silh a puan ninte suahkhiatsak un," ci-in thu a pia hi. Tua ciangin vantung mi in Joshua kiangah, "Na mawhna teng kong paihkhiatsak khin a, tu-in na silh dingin puan thak ka hong pia ding hi," a ci hi.\nTua ciangin a sawltak van mite thu pia a, Joshua lu tungah dial siangtho a khipsak ding uh a sawl hi. Topa vantung mi tua munah a din sung mahin, amaute in zong Joshua, dial siangtho khimsakin, tua khit ciangin puan siangtho zong a silhsak uh hi.\nTua ciangin Topa vantung mi in Joshua kiangah limtakin thu gen a,\nVanglian Topa in hih bangin ci hi: "Ka thukhamte zui-in kong sawl thute na sep leh, ka biakinn sung leh biakinn huang sungteng na uk ding a, hih ka kianga om vantung mite thu ka ngaih bangin nangma thu zong ka hong ngai ding hi.\nTua ahih ciangin siampi lianpenpa Joshua aw ngai in: Ama siampipih ahi no a dangte in zong ngai un. Note pen mailam thuhoihna ding lim na hi uh hi. Sing bangin A Sel a kici min nei khat kong paisak ding hi.\nJoshua omna mai-ah, mai sagih a nei suang khat ka koih hi; tua suang tungah lai ka gelh ding a, ni khat sungin hih gammite mawhna ka paihkhiatsak ding hi.\nTua ni ciangin note khempeuh in leenggui leh theikungte hau-in nuam na sa ding uh a, na vengte ciat un hong nekpihin hong lungdampihna dingun na sam ding uh hi, Vanglian Topa in ci hi," a ci hi.\nTedim Lai Siangtho / Laibu: Zekhariah 3